title: HX-hävittäjähanke

text: Hankkeen alussa uskottiin, että tuleva hävittäjä olisi yksi tai useampi kaikkiaan seitsemästä vaihtoehdosta: joko yhteiseurooppalainen Eurofighter Typhoon, ranskalainen Rafale, ruotsalainen Jas 39 Gripen NG, tai amerikkalaisten valmistajien Boeing F-15 Eagle, Boeing F-18 Super Hornet, Lockheed Martin F-16 tai Lockheed Martin F-35. Nämä kaikki valmistajat saivat puolustusvoimien tietopyynnön. Vastaus tietopyyntöön saatiin viidestä eri lentokoneesta. Yhdysvalloista lähetettiin vain kaksi vastausta.


title: HX-hävittäjähanke

text: F-18 Super Hornet


title: HX-hävittäjähanke

text: "IHS Jane's" arvioi Super Hornetin lentokustannuksiksi USD 11 000 – 24 000 per tunti, varustuksesta riippuen.


title: HX-hävittäjähanke

text: Vaikka F/A-18 Super Hornet kantaa vanhemman konetyypin nimeä kyseessä on kuitenkin uutta suunnittelua oleva kone. Myös rungoltaan kone poikkeaa aiemmista F/A-18-koneista eli kyse ei ole ole pelkästään päivityksestä.


title: HX-hävittäjähanke

text: Dassault Rafale on kaksimoottorinen suihkuhävittäjä, joka on suunniteltu toimimaan useissa erilaisissa taistelurooleissa, kuten viholliskohteiden tiedustelua, ilmaherruuden saavuttamista tai maamaalien kimppuun iskemistä vaativissa tehtävissä. Monipuolisuutensa ansiosta Dassault Rafalesta on valmistettu useita malleja, jotka ovat palvelukäytöstä poistettu perusmalli Rafale A, kaksipaikkainen Rafale B, Rafale A:n korvaajaksi suunniteltu Rafale C, Ranskan laivaston palvelukäyttöön tarkoitettu ja kehittyneemmällä avioniikalla varustettu Rafale M ja puutteellisen rahoituksen takia peruutettu Rafale N.


title: HX-hävittäjähanke

text: Dassault Rafalen avioniikkajärjestelmään lukeutuvat heijastusnäyttö, nykyaikainen sensorilaitteisto, lennonohjausjärjestelmä. RBE2-mallinen tutka ja elektro-optinen OSF-maalinhakujärjestelmä. Dassault Rafalessa on myös konetyyppiä varten suunniteltu elektroninen omasuojalaitteisto Thales SPECTRA, johon kuuluvat ohjusvaroitusjärjestelmä, viestintäyhteyksien häirintäjärjestelmä sekä soihtujen ja silpun laukaisujärjestelmä vihollisen laukaisemien ilmatorjuntaohjusten harhauttamiseksi. Rafalen hyvä kiihtyvyys ja ohjautuvuus ovat peräisin kahdesta SNECMA M88 -mallin jälkipolttavasta ohitusvirtasuihkumoottorista, jotka on suunniteltu helposti huollettaviksi ja polttoainetta vähäkuluttaviksi. Ranskan ilmavoimat on myös suunnitellut asentavansa koneisiin uuden DAMOCLES-lasermittauslaitteiston.


title: HX-hävittäjähanke

text: Dassault Rafalen asejärjestelmä on suunniteltu siten, että hävittäjän siipien ja rungon alle voidaan asentaa monipuolisesti eri mallisia ilmasta-ilmaan-ohjuksia ja ilmasta-maahan-ohjuksia. Hävittäjä on yleensä aseistettu MBDA-puolustustarvikeyrityksen valmistamilla MBDA Apache-, MBDA MICA - ja MBDA Meteor - ja Exocet-ohjuksilla, mutta Rafale voidaan aseistaa myös Matran valmistamilla R550 Magic -ohjuksilla tai yhdysvaltalaisilla AIM-9 Sidewinder -, AIM-120 AMRAAM - ja AIM-132 ASRAAM -ohjuksilla. Dassault Rafale kykenee myös kantamaan SCALP EG -risteilyohjuksia ja ASMP-ydinohjuksia. Ranskan ilmavoimien suunnitelmien mukaan koneita voidaan lähiaikoina aseistaa myös AASM-täsmäpommeilla. Rafalen aseistukseen kuuluu erilaisten ohjusten ja pommien ohella myös 30 millin GIAT 30/719B -mallin konetykki, jonka tulinopeus on noin 2 500 laukausta minuutissa.


title: HX-hävittäjähanke

text: IHS Jane's arvioi Rafalen lentokustannuksiksi USD 16 500 lentotuntia kohden.


title: HX-hävittäjähanke

text: Eurofighter Typhoon on kaksimoottorinen monikäyttöinen hävittäjälentokone, jonka on suunnitellut ja rakentanut Eurofighter GmbH, joka muodostuu ryhmästä eurooppalaisia lentokonevalmistajia. Tämän yhteistyön tarkoitus oli tuottaa merkittäviä kustannussäästöjä. Todellisuudessa lukuisat päällekkäisyydet kuten neljä testikeskusta ja neljä tuotantolinjaa eivät ole ajaneet tätä asiaa.


title: HX-hävittäjähanke

text: Useiden viivästymisten jälkeen sarjatuotanto on käynnissä. Typhoon-lentokone on otettu palvelukäyttöön Italian, Saksan, Espanjan ja Yhdistyneen kuningaskunnan ilmavoimissa ja viimeisimpänä Itävallan ilmavoimat, jolle ensimmäinen kone toimitettiin 12. heinäkuuta 2007.


title: HX-hävittäjähanke

text: Typhoonin suunnittelussa on keskitytty erityisesti ketteryyteen yliäänennopeuksilla lennetäessä; aiemmat hävittäjälentokoneet ovat kyllä pystyneet suuriin yliäänennopeuksiin, mutta vain hetkellisesti ja koneiden liikehtimiskyky on ollut rajoitettu yliääninopeuksissa.


title: HX-hävittäjähanke

text: Suomessa Typhoon oli ensimmäisen kerran esillä Rissalan lentonäytöksessä kesällä 2007.


title: HX-hävittäjähanke

text: "IHS Jane's" arvioi Typhoonin lentokustannuksiksi polttoaine, tarvikkeet ja huoltotyöt mukaanluettuna 18 000 dollaria per tunti.


title: HX-hävittäjähanke

text: F-35 Lightning II on Yhdysvaltojen ja Iso-Britannian yhdessä suunnittelema viidennen sukupolven suihkuhävittäjälentokone, jonka on tarkoitus tulla palveluskäyttöön 2010-luvun lopulla. Koneen nimi vahvistettiin 7. heinäkuuta 2006. Sitä ennen se tunnettiin nimellä Joint Strike Fighter (JSF). Konetta aiotaan valmistaa vuoteen 2035 saakka.


title: HX-hävittäjähanke

text: Kevyeksi ja edulliseksi hävittäjäksi suunniteltu F-35 on lisäksi tarkoitettu sekä rynnäkköhävittäjäksi lähi-ilmatukeen että taktisiin pommituksiin. Yhdysvaltain asevoimat aikoo hankkia koneita noin 1 700 kappaletta eri malleja. Sen on tarkoitus korvata etupäässä Yhdysvaltain ilmavoimien F-16 Fighting Falcon, Yhdysvaltain merijalkaväen ja Britannian laivaston Harrier II:t (AV-8 ja GR7/9 Sea Harrier) VTOL-koneet, Yhdysvaltain ilmavoimien panssarintorjuntaan erikoistunut maataistelukone A-10 Thunderbolt II ja Yhdysvaltain laivaston ja merijalkaväen käytössä olevat F/A-18 Hornet-koneet lukuun ottamatta uudempia F/A-18E ”Super Hornet” -malleja. Konetta markkinoidaan korvaamaan Euroopan maiden F-16-koneet ja vanhemmat hävittäjät, kuten esimerkiksi F-4 Phantom ja Panavia Tornado.


title: HX-hävittäjähanke

text: Lockheed Martinin mukaan F-35 korvaa kolmella tyypillään 13 lentokonetyyppiä 11 valtiossa. Vuonna 2016 ilmoitettiin, että F-35 ei korvaa A-10 koneita kuten alun perin oli suunniteltu.


title: HX-hävittäjähanke

text: Yhdysvaltain raskaaksi ilmaherruushävittäjäksi ja F-15 Eaglen korvaajaksi on taas tarkoitettu jo käyttöön otettu F-22 Raptor, jonka valmistus on lopetettu.


title: HX-hävittäjähanke

text: Norjan puolustusministeriö on arvioinut, että 52:en F-35-hävittäjän hankinta 30 vuoden elinkaarikustannuksineen maksaisi noin 28,6 miljardia euroa.


title: HX-hävittäjähanke

text: "IHS Jane's" lainaa Australian ilmavoimien arviota, jonka mukaan F-35 A:n lentokustannukset ovat USD 21 000 per lentotunti, ja Yhdysvaltain laivaston arviota, jonka mukaan F-35:n B- ja C-versioiden lentojen hinnaksi tulee USD 31 000 per lentotunti, mutta Jane's huomauttaa, että luotettavan kustannusarvion tekemiseen tarvittavaa tietoa puuttuu vielä.


title: HX-hävittäjähanke

text: Saab JAS 39 Gripen NG on Saab AB:n valmistama hävittäjälentokone, joka korvasi Ruotsin ilmavoimien Saab J 35 Draken- ja Saab J37 Viggen -hävittäjät. Lyhenne JAS tulee sanoista jakt-, attack- och spaningsplan (hävittäjä-, rynnäkkö- ja tiedustelukone). Ensilentonsa joulukuussa 1988 lentänyt JAS on IG JAS:n, Saab AB Ericsson Microwave Systemsin, Ericsson Saab Avionicsin, Volvo Aero Corp.:n ja FFV Aviotechin yhteishanke, jonka markkinointia on tukenut vuodesta 1995 British Aerospace Saab-BAe Gripen AB:n kautta. Suomeen tarjolla oleva NG-versio (Next Generation, Uusi sukupolvi) on kuitenkin käytänössä täysin uusi konetyyppi.


title: HX-hävittäjähanke

text: Flygvapnetille toimitettiin vuoteen 2007 mennessä 204 JAS 39 Gripeniä.


title: HX-hävittäjähanke

text: Gripen sai alkuunsa epävarman maineen, koska kaksi Gripeniä putosi ennen niiden varsinaista käyttöönottoa (vuosina 1989 ja 1993), jälkimmäinen Tukholman keskustaan Långholmenille Vesifestivaalien aikaan. Molemmissa onnettomuuksissa lentäjänä oli Lars Rådeström. Lisäksi kolmessa tapauksessa (vuosina 1999, 2005 ja 2007) kone on pudonnut palveluskäytössä. Kaikissa tapauksissa vakavilta henkilövahingoilta on kuitenkin vältytty, eikä ongelmamäärä ole sinällään saman kaltaisilla koneilla mitenkään poikkeava.


title: HX-hävittäjähanke

text: Aseteollisuuteen keskittyvän IHS Jane's -julkaisun mukaan polttoaine-, huolto-, korjaus- ja henkilöstökulut mukaanluettuna Saab Gripen on HX-hankkeseen osallistuvista koneista halvin lentotuntia kohden: 4 700 dollaria per tunti (2012 USD). Saabin edustajan mukaan Suomen Hornet-hävittäjien korvaaminen Gripen E/F -hävittäjillä maksaisi kaikkiaan noin 10 miljardia euroa uuden koneen koko 30-vuotisen elinkaaren aikana.


title: Peugeot 4008

text: Peugeot 4008 on Peugeot’n vuosina 2012–2017 valmistama crossover-tyyppinen henkilöautomalli. Peugeot 4008 kehitettiin edeltäjänsä 4007:n tavoin PSA:n ja Mitsubishin välisessä yhteistyössä, ja sen sisarmallit ovat Citroën C4 Aircross ja Mitsubishi ASX. Mallia ei tuotu C4 Aircrossista poiketen Suomeen.


title: Peugeot 4008

text: Peugeot 4008 esiteltiin Geneven autonäyttelyssä keväällä 2012. Bensiinimoottoreiksi olivat valittavissa 1,6- (115 hv) sekä 2,0-litraiset (150 hv) ja dieselvaihtoehdot puolestaan olivat 1,6- (110 hv) ja 1,8-litraiset (150 hv). Dieselmallit olivat saatavana nelivetoisina, ja 2,0-litraisen bensiinimoottorin yhteyteen sai portaattoman CVT-automaattivaihteiston.


title: Carbonemys

text: Carbonemys cofrinii oli sukupuuttoon kuollut kilpikonnalaji. Se tunnetaan paleoseenin Cerrejón muodostumasta Kolumbiasta, 60 miljoonaa vuotta sitten, noin viisi miljoonaa vuotta liitukauden joukkosukupuuton jälkeen.


title: Carbonemys

text: Vuonna 2005 Pohjois-Carolinan osavaltionyliopiston jatko-opiskelija nimeltä Edwin Cadena löysiholotyypin kolumbialaisesta hiilikaivoksesta. Se oli noin 1,75 metriä pitkä kuori, joten se oli yksi suurimmista koskaan eläneistä kilpikonnista.


title: Carbonemys

text: "Carbonemyksen" leuat olivat massiiviset ja olisivat voineet olla tarpeeksi vahvat krokotiilin syömiseen. Tämä kilpikonna eli rinnakkain jättiläiskäärme "Titanoboan" kanssa.


title: Heckler & Koch Mark 23

text: Heckler & Koch Mark 23 on saksalaisen asevalmistajan Heckler & Kochin valmistama itselataava puoliautomaattipistooli. Mk23 on suunniteltu haastavaan ympäristöön, vedenpitäväksi ja ruostumattomaksi. Siinä käytetetään monikulmaista ulkopiippun muotoa, joka parantaa hallittavuutta ja kestävyyttä. Aseessa on varmistin sekä oikea-, että vasenkätiselle. Lisäksi lippaanvapautin on kummallakin puolella asetta. Pistooliin voi asentaa lasermaalinosoittimen (LAM) ja äänenvaimentimen (suppressor) ja muutamia muita ominaisuuksia.


title: Heckler & Koch Mark 23

text: •Tyyppi: Itselataava puoliautomaattipistooli


title: Heckler & Koch Mark 23

text: •Valmistusmaa: Saksa


title: Heckler & Koch Mark 23

text: •Käytössä: 1996-


title: Heckler & Koch Mark 23

text: •Käyttäjät: Kanada (Peel Regional Police, Indonesia (KOPASKA), Malesia (Pasukan Gerakan Khas), Puola (GROM), Yhdysvallat (USSOCOM)


title: Heckler & Koch Mark 23

text: •Suunniteltu: 1990-luvulla


title: Heckler & Koch Mark 23

text: •Valmistaja: Heckler & Koch


title: Heckler & Koch Mark 23

text: •Tuotannossa: 1991-


title: Heckler & Koch Mark 23

text: •Variantit: MK 23 MOD 0 ja Mark 23/MARK 23 (siviiliversio)


title: Heckler & Koch Mark 23

text: •Paino: 1.2kg


title: Heckler & Koch Mark 23

text: •Pituus: 245.11mm


title: Heckler & Koch Mark 23

text: •Piipun pituus: 149.10 mm


title: Heckler & Koch Mark 23

text: •Korkeus: 150mm


title: Heckler & Koch Mark 23

text: •Kaliiperi: .45 ACP


title: Heckler & Koch Mark 23

text: •Tulinopeus: puoliautomaatti


title: Heckler & Koch Mark 23

text: •Lähtönopeus: 260m/s


title: Heckler & Koch Mark 23

text: •Tehokas kantama: 50m


title: Heckler & Koch Mark 23

text: •Lipas: irroitettava, 12/10 patruunaa.


title: Telinevoimistelun Euroopan-mestaruuskilpailut 1955

text: Vuoden 1955 telinevoimistelun Euroopan-mestaruuskilpailut, jotka olivat järjestyksessään ensimmäiset, järjestettiin miesten osalta Länsi-Saksan Frankfurt am Mainissa 10.-11. huhtikuuta 1955. Kyseessä oli henkilökohtainen kilpailu eli yhteispisteet ja telinekohtaiset kilpailut. Osanottajia oli 35, jotka tulivat 20 maasta . Maata kohti osanottajia sai olla kaksi. Suomesta kisoihin osallistui yksi osanottaja, Olavi Leimuvirta, jonka sijoitus yhteispisteissä oli 12.


title: Aleksandr Trepov

text: Aleksandr Fjodorovitš Trepov (30. syyskuuta 1862 Kiova, Venäjän keisarikunta – 10. marraskuuta 1928 Nizza, Ranska) oli venäläinen poliitikko, joka toimi Venäjän keisarikunnan toiseksi viimeisenä pääministerinä marraskuusta 1916 tammikuuhun 1917.


title: Aleksandr Trepov

text: Aleksandr Trepovin isä oli Pietarin kaupunginpäällikkönä ("gradonatšalnik") toiminut Fjodor Trepov ja hänen veljensä oli vuoden 1905 vallankumouksen aikana Pietarin kenraalikuvernöörinä toiminut kenraali Dmitri Trepov. Perhe oli aatelisia suurmaanomistajia. Käytään Pietarin paašikoulun Trepov liittyi 1880 vänrikkinä keisarilliseen kaartiin. Hän kuitenkin jätti armeijan vuonna 1889 ja siirtyi virkamieheksi Venäjän sisäministeriöön. Vuosina 1892–1896 hän oli Pereslavin kihlakunnan aatelismarsalkka ja sen jälkeen virkamies valtakunnankansliassa. Trepov nimitettiin 1899 valtakunnanneuvoston sihteerin apulaiseksi, 1906 senaattoriksi ja 1914 valtakunnanneuvoston jäseneksi. Hän toimi marraskuusta 1915 alkaen liikenneministerinä Ivan Goremykinin ja Boris Stürmerin hallituksissa. Trepov kiirehti muun muassa Muurmannin radan rakennustöitä.


title: Aleksandr Trepov

text: Trepov nimitettiin Venäjän pääministeriksi Stürmerin seuraajana 23. (10.) marraskuuta 1916. Hän yritti huonolla menestyksellä palauttaa luottamuksen hallituksen ja valtakunnanduuman välille. Hän ajautui kiistoihin munkki Grigori Rasputinin ja oman hallituksensa sisäministerin Aleksandr Protopopovin kanssa. Lopulta tsaari Nikolai II myönsi Trepoville eron 9. tammikuuta 1917 . Lokakuun vallankumouksen jälkeen Trepov pakeni Suomeen. Suomen tiedotusvälineiden mukaan hän tuli maahan 24. syyskuuta 1918 uimalla Siestarjoen yli yhdessä entisen sotaministerin Vladimir Suhomlinovin kanssa. Trepov johti syksystä 1918 tammikuuhun 1919 Helsingissä toiminutta ”erikoista komiteaa venäläisten asioita varten Suomessa”, joka pyrki toimimaan valkoisten emigranttien virallisena Suomen-edustustona. Trepov asettui myöhemmin Ranskaan, jossa hän oli yksi venäläisten monarkistien huomattavimpia johtajia.


title: Telinevoimistelun Euroopan-mestaruuskilpailut 1957 (miehet)

text: Vuoden 1957 telinevoimistelun Euroopan-mestaruuskilpailut, jotka olivat järjestyksessään toiset, järjestettiin miesten osalta Pariisissa Ranskassa 10.-11. huhtikuuta 1957. Kyseessä oli henkilökohtainen kilpailu eli yhteispisteet ja telinekohtaiset kilpailut. Osanottajia oli 35, jotka tulivat 20 maasta . Maata kohti osanottajia sai olla kaksi. Suomesta kisoihin osallistui yksi osanottaja, Olavi Leimuvirta, jonka sijoitus yhteispisteissä oli 12.


text: Naisille vastaavat kilpailut järjestettiin ensimmäisen kerran ja kisapiakkana oli Romanian Bukarest.


title: MD Helicopters MD 500

text: MD Helicopters MD 500 -sarjan helikoptereita käyttävät eri tehtävissä ainakin Kanada, Chile, Kolumbia, Ecuador, Suomi, Unkari, Korean Demokraattinen tasavalta, Italia ja USA.500-sarjan ominaisuuksista akseliturbiini- moottori on asennettu 45 asteen kulmassa takaosaa kohti.


title: MD Helicopters MD 500

text: Moottorin pakokaasun portti sijaitsee lopussa ohjaamon alla.


title: Citroën C4 Aircross

text: Citroën C4 Aircross on Citroënin valmistama crossover-tyyppinen henkilöautomalli. Sen ensimmäistä sukupolvea myytiin vuosina 2012–2017 Euroopan markkinoilla. Vuodesta 2018 lähtien valmistettua toisen sukupolven mallia myydään ainoastaan Kiinassa.


title: Citroën C4 Aircross

text: Ensimmäisen sukupolven malli esiteltiin Geneven autonäyttelyssä keväällä 2012. Nimestään huolimatta C4 Aircross ei perustu Citroën C4 -malliin, sillä auto kehitettiin edeltäjänsä C-Crosserin tavoin PSA-konsernin ja Mitsubishin välisessä yhteistyössä, ja sen sisarmallit ovat Peugeot 4008 ja Mitsubishi ASX. Mallia tuotiin Peugeot 4008:sta poiketen myös Suomeen.


title: Citroën C4 Aircross

text: C4 Aircrossin moottorivalikoimassa olivat Suomessa 1,6-litrainen (117 hv) bensiinimoottori sekä 1,6- (114 hv) ja 1,8-litraiset (150 hv) dieselmoottorit. Dieselmallit olivat kuusivaihteisia ja saatavana nelivetoisina. Joillain markkinoilla oli tarjolla myös 2,0-litrainen (150 hv) bensiinimoottori portaattomalla CVT-automaattivaihteistolla.


title: Citroën C4 Aircross

text: Kiinassa valmistettava ja myytävä toisen sukupolven C4 Aircross esiteltiin Pekingin autonäyttelyssä keväällä 2018. Se on 12 senttimetriä pidempi versio Euroopassa myytävästä C3 Aircross -mallista.


title: Mercedes-AMG GT

text: Mercedes-AMG GT (C190) on kaksiovinen coupé, jonka on tuottanut Mercedes-AMG. Urheiluauto esiteltiin 9. syyskuuta 2014 ja virallisesti se julkistettiin lokakuussa 2014 Pariisin autonäyttelyssä. Mercedes-Benz SLS AMG:n jälkeen kyseessä on toinen kokonaan Mercedes-AMG:n suunnittelema auto. Autosta valmistetaan kahden eri suorituskyvyn versioa. Autosta tuli myyntiin maaliskuussa 2015 ja GT3-mallit julkaistiin vuonna 2016. Auton kaikki versiot kootaan Mercedes-Benzin tehtaalla Saksan Sindelfingenissä.


title: Telinevoimistelun Euroopan-mestaruuskilpailut 1957 (naiset)

text: Vuoden 1957 telinevoimistelun Euroopan-mestaruuskilpailut, jotka olivat järjestyksessään ensimmäiset, järjestettiin naisten osalta Romanian Bukarestissa 25.-26. toukokuuta 1957. Kyseessä oli henkilökohtainen kilpailu eli yhteispisteet ja telinekohtaiset kilpailut. Osanottajia oli 19, jotka tulivat 11 maasta. Maata kohti osanottajia sai olla kaksi. Suomesta kisoihin osallistui yksi osanottaja, Marja Sappinen, jonka sijoitus yhteispisteissä oli 17.


title: Elossa 24h

text: Elossa 24h on tammikuussa 2017 esitetty suomalainen seitsemänosainen dokumentaarinen tositelevisiosarja, jossa 21. syyskuuta 2016 yhden vuorokauden aikana taltioitiin sairaaloiden ja terveydenhuollon toimintaa kahdeksalla eri paikkakunnalla. Kuvauksia tehtiin sairaaloissa, terveyskeskuksissa, päivystyksissä, ambulansseissa, hälytysajoissa ja helikoptereissa Helsingissä, Tampereella, Turussa, Oulussa, Kuopiossa, Rovaniemellä, Hämeenlinnassa ja Nilsiässä. Ohjelmassa potilastarinoita kerrotaan niin potilaiden, heidän läheistensä kuin sairaalahenkilökunnankin näkökulmasta.


title: Elossa 24h

text: Ohjelman jaksoja niiden ensilähetyksinä seurasi keskimäärin 648 000 ihmistä.


title: Elossa 24h

text: Ohjelma perustuu brittiläiseen ohjelmaformaattiin "Keeping The Nation Alive".


title: Citroën C-Elysée

text: Citroën C-Elysée on Citroënin vuodesta 2012 lähtien valmistama keskiluokan sedan. Malli esiteltiin Pariisin autonäyttelyssä syksyllä 2012, ja se on suunnattu erityisesti kehittyville markkina-alueille, kuten esimerkiksi Itä-Eurooppaan ja Pohjois-Afrikkaan. Citroën C-Elyséen lähes identtinen sisarmalli on Peugeot 301. Kiinan markkinoilla C-Elysée korvasi aiemman Elysée-mallin, joka perustui Citroën ZX:ään.


title: Citroën C-Elysée

text: Citroën C-Elysée sai vuoden 2014 Euro NCAP -kolaritestin tuloksesta kolme tähteä viidestä.


title: Citroën C-Elysée

text: Vuonna 2016 Citroën C-Elysée koki pienen kasvojenkohotuksen, jossa sen ulkoista ilmettä muutettiin uudempia Citroën-malleja vastaavaksi. Ohjaamossa kojelauta uusittiin.


title: Puhemiehet (kirja)

text: Puhemiehet. Muotokuvia eduskunnan kokoelmista on Liisa Lindgrenin toimittama tieto- ja taidekirja eduskunnan puhemiesten muotokuvista.


title: Puhemiehet (kirja)

text: Teos julkaistiin Suomen eduskunnan 100-vuotisjuhlan yhteydessä kesällä 2007 Suomen kansallismuseossa pidetyn näyttelyn pohjalta, jossa oli esillä puhemiesten muotokuvia eduskunnan taidekokoelmasta. Näyttelyssä oli esillä ja teoksessa esitellään yhteensä kolmekymmentäkolme Suomen suuriruhtinaskunnan säätyvaltiopäivien ja yksikamarisen eduskunnan puhemiehen muotokuvaa Jacob Tengströmistä Riitta Uosukaiseen. Teoksen toimittanut Liisa Lindgren eduskunnasta kuului näyttelytoimikuntaan Suomen kansallismuseon Liisa Erä-Eskon ja Tomi Nikanderin sekä eduskunnan Inka Laineen kanssa. Teoksen valokuvat on ottanut Pentti Nisonen, graafinen suunnittelu on Marjaana Kinnermän. Teoksessa on värikuvitus.


title: Puhemiehet (kirja)

text: Ennen Liisa Lindgrenin esipuhetta "Puhemiesten muotokuvat ja puhuttelun taito" on lainaus Suomen perustuslain 42 §:n "Puhemiehen tehtävät täysistunnossa" alusta: "Puhemies kutsuu koolle täysistunnot, esittelee niissä asiat ja johtaa keskusteluja sekä valvoo, että asioita täysistunnossa käsiteltäessä noudatetaan perustuslakia." Esipuheen jälkeen on Timo Turjan lyhyt esitys "Eduskunnan puhemies".


title: Puhemiehet (kirja)

text: 33 puhemiehen muotokuvat esitellään kukin yhdellä aukeamalla niin, että varsinaisen taideteoksen lisäksi esitetään sen kohteena oleva henkilö ja tarkastellaan lyhyesti hänen toimintaansa, samoin kuin kuvataan taiteilija, tarkastellaan taideteoksen syntyhistoriaa ja luonnehditaan teosta. Muotokuvat ja niiden tekijät ovat seuraavat:


title: Puhemiehet (kirja)

text: Muotokuvien esittelyn jälkeen teoksessa on vielä lähde- ja kirjallisuusluettelo, sisällysluettelo ja kirjan painatustiedot, samoin kuin sen perustana olleen näyttelyn lyhyet tiedot.


title: Istanbulin isku 2017

text: Istanbulin yökerhoammuskelu 2017 tapahtui Turkissa Istanbulin Beşiktaşin alueella Reina-yökerhossa 1. tammikuuta 2017. Terrori-iskussa kuoli 39 ihmistä ja haavoittui 69. Terroristijärjestö Isis ilmoittautui iskun tekijäksi.


title: Istanbulin isku 2017

text: 16. tammikuuta 2017 uzbekistanilainen ampuja, 34-vuotias Abdulgadir Masharipov, taistelijanimeltään Ebu Muhammed Horasani, pidätettiin Esenyurtin kaupunginosassa Istanbulissa ja hän on tunnustanut tekonsa. Hän toimi Isisisin nimissä ja oli saanut terroristikoulutusta Afganistanissa. Hänen piilopaikkansa kotietsinnässä löytyi 185 000 €:n arvosta eri maiden valuuttoja. Hänen lisäkseen on pidätetty yksi irakilainen mies ja kolme naista, jotka ovat kotoisin Egyptistä ja kahdesta muusta Afrikan maasta.


title: Jussi Koivusalo

text: Jussi Arvi Koivusalo (23. maaliskuuta 1929 Alavus – 6. tammikuuta 2000) oli suomalainen kuvanveistäjä, jonka ateljee sijaitsi Espoon Mankkaalla. Hän sai kuvataiteen valtionpalkinnon 1981 ja Espoon kaupungin taidepalkinnon 1983. Hänen teoksiaan on muun muassa Valtion taidemuseon, Amos Andersonin taidemuseon sekä monien kaupunkien ja seurakuntien kokoelmissa.


title: Jussi Koivusalo

text: Jussi Koivusalon vanhemmat olivat kotoisin Seinäjoelta. Hän syntyi toisena perheen kolmesta lapsesta heidän asuessaan Alavudella. Vuonna 1932 perhe muutti Seinäjoelle. Lapsuusajan kotikaupungilleen Koivusalo lahjoitti yhdessä vaimonsa kanssa yhteensä 20 veistosta.


title: Jussi Koivusalo

text: Koivusalo valmistui kuvanveistäjäksi Suomen Taideakatemian koulusta, ja hänen töitään oli ensi kerran esillä vuonna 1958. Hän osallistui seitsemän kertaa Suomen Taiteilijain yhteisnäyttelyyn ja neljä kertaa Suomen Kuvanveistäjien viisivuotisnäyttelyihin (vuosina 1960, 1965, 1970 ja 1975). Hän oli mukana näyttelyissä myös Pariisissa, Hampurissa, Berliinissä ja Budapestissa. Jussi Koivusalon viimeinen yksityisnäyttely pidettiin vuonna 1991 Galleria Sculptorissa Helsingissä.


title: Jussi Koivusalo

text: Koivusalo käytti materiaaleinaan tavallisimmin pronssia, marmoria, graniittia ja puuta.


title: Jussi Koivusalo

text:
Jussi Koivusalo toimi 1960-luvulla Suomen Kuvanveistäjäliiton johtokunnan jäsenenä sekä liiton omistaman taidevalimon
johtajana. Vuonna 1989 hänet nimitettiin liiton kunniajäseneksi. Hän toimi myös Espoon kuvataiteilijoiden puheenjohtajana 1970- ja 1980-luvun vaihteessa.


title: Jussi Koivusalo

text:
Jussi Koivusalo avioitui farmaseutti Raili Koivusalon kanssa vuonna 1958. Heillä ei ollut lapsia. Suomen Kulttuurirahastolla on heidän testamenttiinsa perustuva nimikkorahasto, joka tukee kuvataiteilijoita
apurahoilla ja muilla sopivilla tavoilla.


title: Axel Kyander

text: Axel Kyander, (14. toukokuuta 1838 Mäntyharju – 12. huhtikuuta 1920 Mäntyharju) oli suomalainen kauppias, valtiopäivämies, kunnallisneuvos, kuntakokouksen puheenjohtaja ja ritari venäläisessä Pyhän Stanislauksen ritarikunnassa.


title: Axel Kyander

text: Kyanderin vanhemmat olivat maanviljelijä ja varanimismies Johan Henrik Kyander (1805–1850) ja Helena Hokkanen (–1891). Axel Kyander kasvoi Pekkalan maatilalla Mäntyharjulla. Hän avioitui vuonna 1865 Hilma Charlotta von Pfalerin (1837–1894) kanssa, joka oli Heinäveden nimismies Fredrik von Pfalerin ja Anna Maria Hjelmmanin tytär.


title: Axel Kyander

text: Axel Kyander piti maaseutukauppaa Mäntyharjulla vuodesta 1860 ja toimi kauppiaana Mikkelissä 1880-luvulta alkaen. Hän oli kunnallisneuvos ja kuntakokouksen puheenjohtaja Mäntyharjulla useisiin otteisiin. Hän osallistui valtiopäiville vuosina 1872, 1882, 1885, 1888, 1891 ja 1897 Mäntyharjun kihlakunnan edustajana. Vuonna 1893 Akseli Kyander lyötiin Pyhän Stanislauksen ritarikunnan 3. luokan ritariksi.


title: Axel Kyander

text: Axel Kyander omisti kartano Ryönän hovin Mäntyharjulla vuosina 1888–1899.


title: Boffa

text: Boffa on kaupunki ja prefektuurin hallintokeskus Guinean länsiosassa Atlantin valtameren rannikolla. Aluehallinnollisesti se sijaitsee Bokén alueen Boffan prefektuurissa. Kaupungin väkiluku oli 27 130 (vuonna 2014), kun koko Boffan prefektuurissa asui 212 583 ihmistä. Seutua asuttavat erityisesti bagat ja susut.


title: Boffa

text: Kaupunki sijaitsee linnuntietä noin 83 kilometriä Guinean pääkaupunki Conakrystä luoteeseen, Fatalajoen suualueella Pongon estuaarin luoteisrannalla. Siellä on kalastussatama. Boffa on markkinapaikka kalalle, riisille, banaanille, palmuöljylle ja siemenille. Kaupungin telakka sijaitsee 16 kilometriä ylävirtaan ja voi nousuveden aikaan ottaa vastaan enintään syväykseltään 5 metrin aluksia. Kaupungin satamatoimintojen merkitys on kuitenkin vähentynyt rannikon siirtyvien hiekkasärkkien ja mangrovesoiden sekä pääkaupunki Conakryn sataman kehittymisen johdosta.


title: Boffa

text: Paikkakunta oli aikoinaan orjien keräilyasema ja 1860-luvulla siitä tuli Ranskan kauppapaikka, ja tärkeä luonnonkumin viejä (1870–1914). Boffassa oli Guinean ensimmäinen katolinen lähetysasema (1877, ylläpitäjänä "Congrégation du Saint-Esprit", Pyhän Hengen kongregaatio) ja ranskankielinen koulu (1878).


title: Einar Runeberg

text: Einar Runeberg (16. syyskuuta 1877 Helsinki – 4. toukokuuta 1938 Tammisaari) oli suomalainen lääkäri.


title: Einar Runeberg

text: Runebergin vanhemmat olivat professori, valtioneuvos Johan Wilhelm Runeberg ja Edith Alexandra Levón. Hän pääsi ylioppilaaksi Nya svenska läroverket i Helsingforsista 1895 ja valmistui Helsingin yliopistosta lääketieteen kandidaatiksi 1902 ja lääketieteen lisensiaatiksi 1907.


title: Einar Runeberg

text: Runeberg oli Lappeenrannan kaupunginlääkärinä 1908–1914 ja vuonna 1906 perustetun Kauniaisten parantolan (Bad Grankulla) ylilääkärinä 1913–1923. Munuaistuberkuloosista kärsinyt venälinen poliitikko Aleksandr Kerenski oli vuonna 1916 hoidettavana Runebergin johtamassa Kauniaisten parantolassa. Keväällä 1917 maaliskuun vallankumouksen jälkeen Venäjän oikeusministeriksi noussut Kerenski yritti Runebergin kautta saada neuvotteluyhteyttä suomalaisiin aktivisteihin. Kerenski tapasikin 14. huhtikuuta 1917 Bad Grankullassa suomalaisten aktivistien lähetystön johon kuuluivat tohtori Yrjö Kajava, maisteri Erik Grotenfelt sekä ylioppilaat Vilho Setälä ja Kaarlo Ruuskanen. Aktivistien lähetystö ilmoitti Kerenskille jättämässään kirjelmässä jatkavansa politiikkaa, jonka tavoitteena oli Suomen täysi riippumattomuus.


title: Einar Runeberg

text: Runeberg oli Suomen Kööpenhaminan-lähetystön avustajana 1918-1919 ja hän oli jo aikaisemmin Suomalaisen yhdistyksen puheenjohtajana Kööpenhaminassa ennen Suomen sisällissodan puhkeamista kunnes Suomen lähetystö perustettiin kaupunkiin. Runeberg toimi sittemmin vt. kaupunginlääkärinä Porvoossa 1921–1922, Kristiinankaupungissa 1922–1930 ja Tammisaaressa 1930–1938. Runeberg oli myös Lappeenrannan ja Kristiinankaupungin kaupunginvaltuustojen jäsenenä.


title: Einar Runeberg

text: Einar Runeberg oli naimisissa vuodesta 1902 Enni Selinin kanssa. Heidän poikansa oli rehtori ja historiantutkija Carl Michael Runeberg. Einar Runebergin veljiä olivat professori Birger Runeberg ja metsänhoitaja Lars Runeberg.


title: Saara Jokiaho

text: Saara Jokiaho (s. 1982 Vantaa) on suomalainen näyttelijä ja työskentelee Jyväskylän kaupunginteatterissa. Jokiaho valmistui näyttelijäksi Lahden ammattikorkeakoulun musiikkiteatterilinjalta vuonna 2011 sekä muusikoksi Helsingin konservatoriosta vuonna 2005. Hän on näytellyt myös Teatteri Imatrassa ja Helsingin kaupunginteatterissa. Jokiaho on äänialaltaan sopraano.


title: Halilan parantola

text: Halilan parantola oli Uudellakirkolla Halilan kylässä vuosina 1889–1940 toiminut Suomen ensimmäinen tuberkuloosiparantola. Pietarin läheisyydessä sijainnut Halila oli ennen Suomen itsenäistymistä Venäjän keisarillisen hovin omistuksessa ja pelkästään venäläisten käytössä. Vuosina 1920–1940 se oli Suomen valtion omistuksessa. Parantolan rakennukset toimivat edelleen tuberkuloosisairaalana nimellä Sanatori Sosnovyi Bor () nykyisin Venäjään kuuluvassa Uudenkirkon kunnassa.


title: Halilan parantola

text: Halilan parantolan perusti pietarilainen lääkäri W. G. von Dittman vuonna 1889. Se oli Suomen ensimmäinen ja vuoteen 1903 saakka myös ainoa tuberkuloosiparantola. Tammikuussa 1892 keisari Aleksanteri III osti Halilan parantolan, minkä jälkeen sitä käytettiin lähinnä Venäjän armeijan sotilaiden hoitoon. Venäjän vallankumouksen jälkeen potilaiksi hakeutui pääasiassa venäläisiä emigrantteja. Suomen itsenäistymisen jälkeen talousneuvos Juho Hietanen järjesti parantolan hankkimisen Suomen valtiolle ja siitä tuli ensimmäinen Suomen valtion omistama tuberkuloosiparantola. Se avattiin uudelleen käyttöön lokakuussa 1920. Samana vuonna solmittuun Tarton rauhansopimukseen liitettiin Neuvosto-Venäjän edustajien toiveesta erillinen kohta (artikla 30), jonka mukaan Suomen hallitus varaisi kymmenen vuoden ajan puolet Halilan parantolan potilaspaikoista Pietarin ja sen ympäristön asukkaille samoilla ehdoilla kuin Suomen kansalaisille. Vuodesta 1920 Halilan ylilääkärinä toimi Robert Elmgren.


title: Halilan parantola

text: Venäjän viimeisen keisarin Nikolai II:n sisar, suuriruhtinatar Ksenia Aleksandrovna Romanova vaati vuonna 1928 oikeusteitse Halilan parantolaa itselleen osana veljensä perintöä. Vuosia kestänyt oikeusjuttu päättyi sovintoon, kun Suomen valtio maksoi Englannissa asuneelle Ksenialle korvauksia noin 15 000 puntaa. Suomen Pankin pääjohtaja Risto Ryti toimitti rahat salaa Englantiin vuonna 1933.


title: Halilan parantola

text: 1920-luvulla Halilan parantolassa oli yli 400 potilaspaikkaa ja noin 150 työntekijää. Parantolalle valmistui vuonna 1905 oma ortodoksinen kirkko, joka muutettiin vuonna 1925 luterilaiseksi kirkoksi. Parantolaan kuului noin 120 rakennusta ja sen alue käsitti 450 hehtaaria. Viljeltyä peltoa parantolalla oli lähes 100 hehtaaria. Sairaalan rakennuksia suunnittelivat muun muassa arkkitehdit Jevgeni Leburde, Allan Schulman ja Juli Bruni.


title: Halilan parantola

text: Halilan potilaiden ja vieraiden joukossa oli monia tunnettuja henkilöitä. Neuvosto-Venäjän johtaja Vladimir Lenin vietti Halilan parantolassa neljä päivää 6.–10. tammikuuta 1918. Tämä oli ainoa kerta kun Lenin kävi Suomessa maan itsenäistymisen jälkeen. Suomen entiset kenraalikuvernöörit Nikolai Gerard ja Vladimir von Boeckmann asuivat vuodesta 1922 viimeiset elinvuotensa Halilan parantolassa Suomen valtion myöntämällä eläkkeellä.


title: Halilan parantola

text: Suomalaisen parantolan toiminta päättyi talvisotaan. Jatkosodan aikana rakennukset palvelivat vuoroin suomalaisten ja neuvostoliittolaisten sotasairaalana. Tilat palautettiin tuberkuloosisairaalaksi sodan jälkeen, kun alue oli liitetty Neuvostoliittoon. Halilan nimeksi vaihdettiin vuonna 1949 Sosnovyi Bor (”Mäntymetsä”). Toiminta on jatkunut sen jälkeen yhtäjaksoisesti nykypäiviin saakka. Parantolan kirkko kunnostettiin ja palautettiin ortodoksikirkoksi neuvostoajan lopulla.


title: Halilan parantola

text: Halilan parantolan vanhat rakennukset suojeltiin vuonna 1960 kulttuurisesti merkittävänä kohteena. Pääsyynä oli Leninin lyhyt vierailu parantolassa vuonna 1918.


title: Shanghai SIPG

text: Shanghai International Port Group F.C. tai Shanghai SIPG on kiinalainen jalkapalloseura Shanghain kaupungista. Seuran miesten edustusjoukkue pelaa maan korkeimmalla sarjatasolla Kiinan Superliigassa. Joukkue pelaa kotiottelunsa Shanghai Stadiumilla.


title: Jääpallon Neuvostoliiton mestaruussarja 1970–1971

text: Neuvostoliiton jääpallon mestaruussarja kaudella 1970-1971 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Sverdlovskin SKA.


text: Severonikel putosi mestaruussarjasta. Tilalle nousi Fili Moskova.


title: Jääpallon Neuvostoliiton mestaruussarja 1971–1972

text: Neuvostoliiton jääpallon mestaruussarja kaudella 1971-1972 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Moskovan Dynamo.


text: Fili putosi mestaruussarjasta. Tilalle nousi Yunost Omsk.


title: Jääpallon Neuvostoliiton mestaruussarja 1972–1973

text: Neuvostoliiton jääpallon mestaruussarja kaudella 1972-1973 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Moskovan Dynamo.


text: Yunost putosi mestaruussarjasta. Tilalle nousi Start Gorki.


title: Jääpallon Neuvostoliiton mestaruussarja 1973–1974

text: Neuvostoliiton jääpallon mestaruussarja kaudella 1973-1974 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Sverdlovskin SKA.


text: Start putosi mestaruussarjasta. Tilalle nousi Severonikel Montsegorsk.


title: Oscar Alsenfelt

text: Oscar Alsenfelt (s. 24. kesäkuuta 1987 Malmö, Ruotsi) on ruotsalainen jääkiekkomaalivahti, joka pelaa SHL-joukkue Malmö Redhawksissa. Elite Prospects -sivuston Ulf Anderssonin mukaan hän on ketterä maalivahti, joka torjuu "akrobaattisella" tyylillä. Andersson mainitsee Alsenfeltin myös teknisesti taitavaksi maalivahdiksi, joka heittäytyy herkästi, ja on mentaalisesti vahva.


title: Oscar Alsenfelt

text: Alsenfelt on IK Panternin kasvatti. Hän siirtyi juniorina sittemmin Malmö Redhawksiin. Alsenfelt siirtyi 19-vuotiaana Tanskan toiseksi korkeimmalle sarjatasolle maan I-divisioonan Ama'r Jetsiin. Hän pelasi joukkueessa ensimmäiset miesten pelinsä. Kaudeksi 2007–2008 Alsenfelt palasi kasvattajaseuraansa IK Panterniin pelaamaan Ruotsin kolmanneksi korkeinta sarjatasoa I-divisioonaa. Hän kantoi suurimman osan joukkueen torjuntavastuusta ja pelasi 26 runkosarjaottelua. Kesken kolmannen Pantern-kautensa 2009–2010, lokakuussa 2009 Alsenfelt siirtyi loppukauden sopimuksella sarjatasoa ylemmäs Växjö Lakersiin. Hänet hankittiin siviilikiireiden vuoksi joukkueen jättäneen Martin Spångbergin tilalle. Alsenfeldt jakoi tasaisesti Lakersin torjuntavastuun Viktor Fasthin kanssa molempien pelattua runkosarjassa 23 ottelua. Joukkue eteni Kvalserieniin, jossa vastuunjako jatkui tasaisena Alsenfeltin pelattua neljä ottelua. Lakers jäi lopulta ilman sarjanousua. Tammikuussa 2010 hän teki joukkueen kanssa kaksivuotisen jatkosopimuksen.


title: Oscar Alsenfelt

text: Kaudella 2010–2011 Alsenfelt nousi Växjö Lakersin selkeäksi ykkösmaalivahdiksi. Hän pelasi 31 runkosarjaottelua torjuen kuusi nollapeliä, mikä oli Rögle BK:n Jonas Franssonin ja Malmö Redhawksin Markus Svenssonin ohella eniten kauden aikana Allsvenskanissa. Alsenfelt vei kuitenkin varsinaisen kärkisijan kolmikon vähiten otteluita pelanneena maalivahtina. Hän torjui Lakersin kauden päätteeksi Elitserien-nousuun. Alsenfelt jäi kaudella 2011–2012 kuitenkin joukkueen selkeäksi kakkosmaalivahdiksi kokeneelle maalivahtihankinnalle Martin Gerberille ja hän pelasi runkosarjassa 17 ottelua torjuen yhden nollapelin. Alsenfelt onnistui kuitenkin käyttämään vähemmätkin mahdollisuutensa varsin hyvin, mikä näkyi mm. tilastoissa päästettyjen maalien keskiarvona 2.26 ja torjuntaprosenttina 92,7 %.


title: Oscar Alsenfelt

text: Alsenfelt siirtyi kaudeksi 2012–2013 kaksivuotisella sopimuksella MODO Hockeyn paitaan. Joukkueen maalivahtivalmentajana toimi hänelle Växjö Lakersista tuttu Maciej Szwoch. Alsenfelt kuitenkin haparoi MODO:ssa ja hänen torjuntaprosenttinsa oli kahdeksan ottelun jälkeen heikko 86,8 %. Joulukuussa 2012 seura lainasi Alsenfeltin aluksi viikon mittaisella sopimuksella Allsvenskan-joukkue Leksands IF:ään. Leksandin urheilutoimenjohtaja Tommy Salon mukaan hänet hankittiin tuomaan kilpailua joukkueen maalivahtiosastolle ja Alsenfeltin aisapari Erik Hansesille. Joukkueen kolmas maalivahti Jens Holmström siirtyi puolestaan I-divisioonaan. Tammikuussa 2013 Alsenfeltin lainasopimusta jatkettiin kauden loppuun. Hän jakoi kevätkaudella varsin tasaisesti Leksandin torjuntavastuun Hansesin kanssa. Alsenfelt onnistui torjumaan Kvalserienissä myös yhden nollapelin vieraissa Rögle BK:ta vastaan. Leksand nousi kauden päätteeksi SHL:ään (ent. Elitserien). Huhtikuussa 2013 hän teki joukkueen kanssa vuoden mittaisen jatkosopimuksen.


title: Oscar Alsenfelt

text: Kausi 2013–2014 oli Alsenfeltille ensimmäinen Ruotsin pääsarjatasolla joukkueensa selkeänä ykkösmaalivahtina ja hän pelasi 46 runkosarja- ja kolme playoff-ottelua torjuen neljä nollapeliä. Marraskuussa 2013 Alsenfelt teki Leksandin kanssa kaksivuotisen jatkosopimuksen. Kauden 2014–2015 päätteeksi joukkue putosi Allsvenskaniin. Alsenfelt ei jatkanut Leksandissa enää toista jatkosopimuskauttaan, vaan siirtyi kaudeksi 2015–2016 puolestaan kaksivuotisella sopimuksella SHL:n nousijajoukkue Malmö Redhawksin maalinsuulle. Alsenfelt oli kuitenkin pitkään sivussa leikkaushoitoa vaatineen lonkkavamman vuoksi ja hän pelasi vain seitsemän ottelua. Alsenfelt palasi kaukaloihin vasta kesken seuraavan kauden 2016–2017, marraskuussa 2016.


title: Oscar Alsenfelt

text: Alsenfelt on pelannut Ruotsin A-maajoukkueessa kolme ottelua. Hän teki A-maajoukkuedebyyttinsä Euro Hockey Challengessa 16. huhtikuuta 2014 Ängelholmissa Tanskaa vastaan. Alsenfelt torjui Ruotsin 5–2-voittoon päättyneessä ottelussa 22 kertaa.


title: Jääpallon Neuvostoliiton mestaruussarja 1974–1975

text: Neuvostoliiton jääpallon mestaruussarja kaudella 1974-1975 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Moskovan Dynamo.


text: Litejshik luopui seuraavan kauden mestaruussarjasta. Tilalle nousi Start Gorki.


title: Tony James

text: Anthony Eric "Tony" James (s. 12. huhtikuuta 1953 Shepherds Bush, Lontoo) on englantilainen muusikko, joka soitti bassoa muun muassa Generation X:ssä ja Sigue Sigue Sputnikissa. Hän aloitti uransa punkyhtye London SS:ssä. Hän on myöhemmin herättänyt Generation X:n henkiin pariin otteeseen, tosin ilman muita alkuperäisjäseniä.


title: Tony James

text: Myöhemmin hän on soittanut yhdessä Mick Jonesin kanssa Carbon/Siliconissa, jossa hän soittaa kitaraa ja kirjoittaa Jonesin kanssa kappaleita.


title: Tony James

text: Ennen muusikoksi ryhtymistä hän teki töitä ohjelmoijana suoritettuaan sitä ennen loppututkinnon Brunelin yliopistossa, jossa hän sai hyvät arvosanat matematiikassa ja tietotekniikassa.


title: Jääpallon Neuvostoliiton mestaruussarja 1975–1976

text: Neuvostoliiton jääpallon mestaruussarja kaudella 1975-1976 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Moskovan Dynamo.


text: Severonikel putosi mestaruussarjasta. Tilalle nousi Yunost Omsk.


title: Jääpallon Neuvostoliiton mestaruussarja 1976–1977

text: Neuvostoliiton jääpallon mestaruussarja kaudella 1976-1977 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Alma-Atan Dynamo. Mestaruus oli seuran ensimmäinen.


text: Vodnik putosi mestaruussarjasta. Tilalle nousi Sibselmash Novosibirsk.


title: Jääpallon Neuvostoliiton mestaruussarja 1977–1978

text: Neuvostoliiton jääpallon mestaruussarja kaudella 1977-1978 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta.Mestaruuden voitti Moskovan Dynamo.


text: Sibselmash putosi mestaruussarjasta. Tilalle nousi Vodnik Arkangeli.


title: Metsäketo

text: Metsäketo on suomalainen sukunimi, joka on muun muassa seuraavilla henkilöillä:


title: Trust (ranskalainen yhtye)

text: Trust on ranskalainen vuonna 1977 perustettu heavy metal -yhtye. Yhtyeen suurin hitti on 1980 julkaistu "Antisocial", josta amerikkalainen thrash metal -yhtye Anthrax teki englanninkielisen version vuoden 1988 albumilleen "State of Euphoria". 1980-luvulla Trustin kokoonpanoon kuuluivat myös Iron Maidenissa soittaneet rumpalit Nicko McBrain ja Clive Burr.


title: Trust (ranskalainen yhtye)

text: Trust on tunnettu poliittisista ja yhteiskunnallisista sanoituksistaan, joissa on vaikutteita muun muassa anarkismista. Yhtyeen varhaisimpien albumien kappaleissa käsiteltiin muun muassa Neuvostoliittoa, Iranin islamilaista vallankumousta ja ranskalaisten sodanaikaista natsiyhteistyötä.


title: Afganistanin krikettimaajoukkue

text: Afganistanin krikettimaajoukkue edustaa Afganistania kriketin miesten maajoukkuekilpailuissa. Sitä hallinnoi Afghanistan Cricket Board. Siitä tuli Kansainvälisen krikettiliiton täysjäsen, eli viisipäiväisiä "test match"eja pelaava joukkue 2017.


title: Afganistanin krikettimaajoukkue

text: Afganistan pelasi ensimmäisen yhden päivän maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) vuonna 2009. Se on pelannut yksipäiväisiä maaotteluja kaikkiaan 83 (tilanne 23.6.2017). Niistä se on voittanut 42, hävinnyt 39 ja ilman ratkaisua on päättynyt kaksi ottelua. Kriketin korkeimman tason maista sillä on positiivinen ottelusaldo Zimbabwea vastaan: 11 voittoa ja kahdeksan tappiota. Länsi-Intian saaristoa vastaan sillä on yksi voitto ja yksi tappio, Bangladeshia vastaan kaksi voittoa ja kolme tappiota. Yhtä aikaa Afganistanin kanssa täysjäsenyyden saavuttanutta Irlantia vastaan sillä on kuusi voittoa ja seitsemän tappiota. Muita "test match -tason" maita se ei ole voittanut. Muista maista sillä on paras ottelutilasto Hongkongia (voitto ainoassa pelissä), Kanadaa (neljä voittoa, yksi tappio) ja Skotlantia (7–3) vastaan.


title: Afganistanin krikettimaajoukkue

text: Afganistan pelasi MM-kilpailuissa ensimmäisen kerran 2015. Se ei selviytynyt alkulohkosta jatkoon mutta saavutti kuitenkin yhden voiton kukistettuaan Skotlannin.


title: Afganistanin krikettimaajoukkue

text: Afganistan pelasi ensimmäisen Twenty20-pelimuodon (eli pelin, jossa kummallakin joukkueella on 20 syöttövuoroa) maaottelunsa 2010. Se on 23. kesäkuuta 2017 mennessä pelannut 61 maaottelua, joista se on voittanut 39 ja hävinnyt 22. Se on huippumaista voittanut kaikki viisi otteluaan Zimbabwea vastaan. Irlantia vastaan sillä on seitsemän voittoa ja kolme tappiota, Länsi-Intian saaristoa vastaan yksi voitto ja kolme tappiota. Muista maista se on voittanut Skotlannin kaikissa kuudessa ja Omanin kaikissa neljässä ottelussa.


title: Afganistanin krikettimaajoukkue

text: Afganistan selviytyi ICC World Twenty20 -turnauksessa 2016 kymmenen parhaan joukkoon voitettuaan alkukarsintalohkonsa.


title: Afganistanin krikettimaajoukkue

text: Afganistanin pelaajista on eniten juoksuja yhden päivän maaotteluissa lyönyt Mohammad Nabi, kaikkiaan 1 942. Twenty20-maaotteluissa eniten juoksuja on lyönyt Mohammad Shahzad, 1 779. Mohammad Nabi on "polttanut" vastustajan pelaajia eniten sekä yhden päivän maaotteluissa, kaikkiaan 85, että Twenty20-otteluissa, 50.


title: Koundara

text: Koundara on kaupunki ja prefektuurin hallintokeskus Guinean luoteisosassa Bokén alueen Koundaran prefektuurissa. Sen väkiluku oli 27 296 (2014; vuonna 1996 asukkaita oli 13 003), joka on vajaa viidennes koko prefektuurin asukasmäärästä (129 974 as.).


title: Koundara

text: Kaupunki sijaitsee linnuntietä runsas 330 kilometriä Guinean pääkaupunki Conakrystä pohjoiseen. Koundara on risteyspaikkakunta Labésta Senegaliin (valtionraja linnuntietä noin 18 kilometriä kaupugista pohjoiseen) ja Youkounkounista Guinea-Bissaun Gabuun (raja runsas 35 kilometriä Koundarasta länteen) johtaville maanteille. Se on prefektuurinsa keskeinen karjan, riisin, maapähkinöiden, hirssin ja maissin markkinapaikka. Kaupungissa on valtionsairaala. Ympäröivä maaseutu on pääosin savannia, jota asuttavat useat etniset ryhmät. Koundaran pohjoispuolella alkaa Badiarin kansallispuisto, joka toimii yhteistyössä Senegalin kaakkoisosan Niokolo-Koban kansallispuiston kanssa.


title: Gaoual

text: Gaoual on kaupunki ja prefektuurin hallintokeskus Guinean luoteisosan Bokén alueen Gaoualin prefektuurissa. Kaupungin väkiluku oli 20 570 (2014); koko prefektuurissa asui 193 612 henkeä. Väestön valtaosa koostuu useista islaminuskoisista väestöryhmistä.


title: Gaoual

text: Kaupunki sijaitsee Fouta Djallonin ylängöllä, linnuntietä noin 255 kilometriä Guinean pääkaupunki Conakrystä pohjoiseen. Gaoual on Bokén, Labén, Télimélén ja Koundaran maanteiden risteyspaikkakunta, jonka lähistöllä Koumba- ja Tominéjoet liittyvät yhteen muodostaen Kolibajoen (Corubal). Kaupunki on markkinapaikka alueen maataloustuotteille (karja, maapähkinät, riisi, hirssi, puuvilla) ja siellä toimii sairaala. Gaoualin seutu koostuu pääosin kumpuilevasta savannista. Seudulta on löydetty bauksiittia ja rautamalmia.


title: Jing Tian

text: Jing Tian (, s. 21. heinäkuuta 1988, Xian, Shaanxi, Kiina) on kiinalainen näyttelijä. Hän on tunnettu rooleistaan elokuvissa "The Warring States", "Special ID" ja "Police Story 2013". Hänellä on myös rooli kolmessa Legendary Picturesin elokuvassa: "The Great Wall", "" ja "Pacific Rim – Kapina".


title: Mandiana

text: Mandiana on kaupunki ja prefektuurin hallintokeskus Guinean itäosan Kankanin alueen Mandianan prefektuurissa. Kaupungin (aliprefektuurin) väkiluku oli 22 719 (2014; 7 779 as. vuonna 1996), ja koko prefektuurin väkiluku oli 335 999 asukasta.


title: Mandiana

text: Kaupunki sijaitsee linnuntietä noin 71 kilometriä aluekeskus Kankanista itäkoilliseen ja runsas 560 kilometriä pääkaupunki Conakrystä itään. Malin valtionraja on kaupungista lähimmillään vajaan 40 kilometrin päässä pohjoisessa.


title: Mandiana

text: Seudulta on löydetty kultaa sisältäviä malmiesiintymiä.


title: Rakkaus ja laki

text: Rakkaus ja laki on Yle TV1:n Kotikatsomo-ohjelmapaikalla tammikuussa 2017 esitetty kolmen TV-elokuvan kokonaisuus. Elokuvista kaksi ohjasi Matti Ijäs ja yhden Juha Lehtola. Elokuvissa teemana on rakkaus, jota syystä tai toisesta käsitellään oikeussalissa saakka.


title: Rakkaus ja laki

text: Elokuvat olivat ohjaaja Matti Ijäksen viimeiset ohjaustyöt Yleisradion palveluksessa ennen hänen eläkkeelle jääntiään.


title: Rakkaus ja laki

text: Elokuvasarjan ensimmäisen osan, "Seksuaalinen rakkaus", on ohjannut Matti Ijäs ja käsikirjoittajanut Pärttyli Rinne. Elokuva esitettiin Yle TV1:llä 1. tammikuuta 2017 ja sitä katsoi 528 000 katsojaa.


title: Rakkaus ja laki

text: Siivousyritys Anneli Cleaningin pomo Anneli (es. Sanna-Kaisa Palo) rakastuu alaiseensa Rauliin (es.  Celso de la Molina), mutta tultuaan toistuvasti torjutuksi, Anneli ottaa Raulin silmätikukseen.


title: Rakkaus ja laki

text: Elokuvasarjan toisen osan, "Vanhempainrakkaus", on ohjannut Juha Lehtola ja sen käsikirjoitti Pärttyli Rinne yhdessä ohjaaja Juha Lehtolan ja elokuvassa näyttelevien Elina Hietalan ja Antti Mikkolan kanssa. Elokuva esitettiin Yle TV1:llä 8. tammikuuta 2017.


title: Rakkaus ja laki

text: Laura (es. Elina Hietala) ja Martti (es. Antti Mikkola) ovat onnellisesti naimisissa, kunnes Laura alkaa epäilemään Marttia heidän lapsiensa hyväksikäytöstä.


title: Rakkaus ja laki

text: Elokuvasarjan kolmannen ja viimeisen osan, "Lähimmäisenrakkaus", on ensimmäisen elokuvan tavoin ohjannut Matti Ijäs ja käsikirjoittajanut Pärttyli Rinne. Elokuva esitettiin Yle TV1:llä 15. tammikuuta 2017 ja sitä katsoi 504 000 katsojaa.


title: Rakkaus ja laki

text: Katja (es. Meri Nenonen) on menestynyt asianajaja, joka on juuri saanut siirron kiinalaiseen asianajotoimistoon. Kotimatkalla sattuva onnettomuus muuttaa kuitenkin Katjan tulevaisuuden suunnitelmat.


title: Smilers

text: Smilers on virolainen poprock-yhtye, jonka laulaja-kitaristina toimii Hendrik Sal-Saller. Yhtye perustettiin vuonna 1993 Helsingissä, mutta se saavutti suosionsa vasta 1990-luvun loppupuolella Virossa, jossa yhtye on julkaissut yhteensä 15 albumia, kymmeniä radiohittejä, keikkaillut Viron jokaisessa maakunnassa ja tunnetuimmissa keikkapaikoissa.


title: Smilers

text: Smilers perustettiin 1990-luvun alussa Suomessa. Virolainen laulaja-laulunkirjoittaja ja kitaristi Hendrik Sal-Saller oli vuosikymmenen alussa muuttanut Suomeen, mutta ei ollut luopunut musiikinteosta. Bändin alkuperäinen nimi oli Lezer Brothers, mutta vuonna 1994 bändi sai nykyisen nimensä Smilers. Samana vuonna julkaistiin bändin nimeä kantava englanninkielinen debyyttialbumi Smilers. Kaksi vuotta myöhemmin ilmestyi EP "Take Five", jonka tiimoilta Smilers antoi parisataa konserttia ja teki tunnettavuutta Helsingin klubeilla.


title: Smilers

text: Smilersin ura Virossa alkoi vuonna 1997 heidän julkaistessaan albumin "Olen kuul". Vuotta myöhemmin julkaistu albumi "Mõistus on kadunud" kasvatti Smilersin suosiota. Albumilta löytyvä "Tantsin sinuga taevas" on tänä päivänä yhtyeen tunnetuimpia kappaleita.


title: Smilers

text: Vuonna 1999 bändiltä julkaistiin kaksi albumia. Toinen niistä oli kokoelma Suomen ajoilta "Smilers 1994-1996" ja toinen vironkielistä materiaalia sisältävä "Suure surmaga läbi elu". Vuosituhannen vaihteessa Smilers oli kasvanut yhdeksi Viron tunnetuimmista ja soitetuimmista yhtyeistä.


title: Smilers

text: Yhtyeen suosio jatkui myös uudella vuosituhannella. 2001 julkaistu albumi "Jalgpall on parem kui sex" saavutti huippusuosion. Albumin kymmenestä kappaleesta yhdeksän julkaistiin radiosingleinä. Albumin nimikkokappaleesta tuli suosittu virolaisten jalkapallofanien keskuudessa ja se ilmestyi myös suomeksi ja englanniksi. Smilersin 10-vuotisjuhlavuotena he julkaisivat kahdeksannen albuminsa "Ainult unustamiseks". Vuonna 2004 julkaistiin kokoelma "Ainult armastusest", joka koostuu yhtyeen rakkauslauluista. Samana vuonna Smilers teki yli 150 konserttia.


title: Smilers

text: Aktiivinen keikkailu tallennettiin 2005 kahdelle albumille. "Live unplugged" sisältää CD- ja DVD-tallennukset bändin akustisesta konsertista. "Esimene Eesti tuur" on tallenne Tallinnan Piritan luostarin raunioilla olleesta konsertista, jossa Smilers jakoi lavan tunnettujen virolaisartistien kanssa. Näiden albumien lisäksi bändin keulakuvalta Sal-Sallerilta ilmestyi "Hendrik Sal-Saller & Estonian Dream Big Band", jossa artisti esittää Smilersin uudelleensoviteltuja kappaleita bigbandin kanssa.


title: Smilers

text: Vuonna 2007 ilmestyi albumi "Õhus on Smilers" ja 2011 yhtyeen viidestoista pitkäsoitto "Viimane".


title: Smilers

text: Viron ja Suomen konserttikiertueiden lisäksi Smilers on soittanut hyväntekeväisyyskonserteissa ja ulkomailla Etelä-Ranskan Alpeilla ja Egyptin Sharm el-Sheikhissä.


title: Smilers

text: Bändin perustamisesta lähtien bändin johtohahmona on ollut laulaja-laulunkirjoittaja ja kitaristi Hendrik Sal-Saller. Hän on Smilersin lisäksi kirjoittanut kappaleita myös muille tunnetuille virolaisille artisteille.


title: Smilers

text: Smilersin nykyiset soittajat Sal-Sallerin lisäksi ovat Erko Laurimaa (kitara), Urmas Jaarman (basso), Mikko Saira (koskettimet) ja Raido Kurri (rummut).


title: Smilers

text: Bändin muu kokoonpano on muuttunut paljon vuosien varrella. Entisiä jäseniä löytyy sekä Virosta että Suomesta. Bändin entisiä soittajia ovat Petteri Hasa (rummut), Jarmo Haapanen (rummut), Marko Kainulainen (rummut), Peevo (kitara), Lauri Murtomaa (kitara), Joni (basso), Anssi Saarnilehto (basso), Eba (kitara), Merzi (rummut), The Lid (rummut) ja Lare (kitara).


title: Erko Laurimaa

text: Erko Laurimaa  (s. 23. tammikuuta 1987 Räpla, Viro) on virolainen kitaristi, joka on soittanut tunnetuissa virolaisissa bändeissä, kuten Shanon, Glive, Spido. Vuodesta 2013 lähtien hän on ollut Smilersin jäsen.


title: Oodi (täsmennyssivu)

text: Oodi voi tarkoittaa seuraavia asioita:


title: Heikki Välivehmas

text: Heikki Ilmari Välivehmas (s. 7. maaliskuuta 1962) on suomalainen prikaatikenraali ja Puolustusministeriön suunnitteluyksikön johtaja vuodesta 2016.


title: Anette Reuterskiöld

text: Anna (Anette) Beata Sofia Reuterskiöld (16. huhtikuuta 1804 Viapori – 25. joulukuuta 1880 Porvoo) oli suomalainen kirjailija ja seurapiirineiti. Hänet mainitaan Suomen Naisyhdistyksen 1896 julkaisemassa matrikkelissa "Biograafisia tietoja Suomen naisista eri työaloilla" kirjoittamansa julkaisemattoman näytelmän ansiosta. Hän oli Fredrika Runebergin läheinen ystävä.


title: Anette Reuterskiöld

text: Anette Reuterskiöldin vanhemmat olivat Viaporin linnoituksessa palvellut Carl Vilhelm Reuterskiöld (1770–1832) ja Helena Charlotta de Frese (1771–1811) toisessa aviossaan. Hänellä oli kaksi vanhempaa siskoa Vilhelmina Charlotta (1800–1839) ja Christina Fredrika (1801–1883), joka oli naimisissa alikapteeni Gabriel Vilhelm Julius Beckerin (1793–1844) kanssa, sekä nuorempi sisko Henriette Gustava, joka oli naimisissa lääketieteen tohtori Frans Johan Rabben (1801–1879) kanssa. Hänen sisarpuoliaan äidin ensimmäisestä liitosta olivat tutkimusretkeilijä ja liikemies Carl Ulric von Hauswolff (1791–1843) ja sotavankeudestaan kirjan "En svensk flickas dagbok under krigsfångenskap i Ryssland 1808-1809" kirjoittanut Adelaide Eleonora Sophia von Hauswolff (1789–1842).


title: Anette Reuterskiöld

text: Aikanaan kiistanalaisessa maineessa ollut sotilas, poliitikko ja seikkailija Waldemar Becker (Becker-bei) oli Anetten sisarenpoika. Fredrika Runeberg pyytää kirjeessään pojalleen Walterille, että hän suhtautuisi Becker-beihin kohteliaasti.


title: Anette Reuterskiöld

text: Anette ei avioitunut, hänellä ei ollut ammattia eikä omaa kotia, vaan hän asui varakkaiden ystäviensä luona.


title: Marvi Vallaste

text: Marvi Vallaste (s. 28. Elokuuta 1983) on virolainen laulaja.


title: Marvi Vallaste

text: Marvi on syntynyt Saarenmaan Kärlassa ja lopetti vuonna 1999 Kärlan peruskoulun. Samana vuonna hän lopetti viuluopinnot Kuressaaren Musiikkikoulussa. Kesällä 2003 hän valmistui lukiosta ja 2008 Georg Otsa nimeline Tallinna Muusikakool -nimisestä musiikkioppilaitoksesta.


title: Marvi Vallaste

text: Keväällä 2012 Marvi osallistui Euroviisuihin Ott Lepland taustalaulajana. Balladi "Kuula" sijoittui Bakussa järjestetyssä finaalissa kuudenneksi.


title: Marvi Vallaste

text: Marvi edusti Viroa myös vuoden 2014 Euroviisuissa Kööpenhaminassa Tanja Mihhailovan taustalaulajana.


title: Marvi Vallaste

text: Alkuvuodesta 2014 Vallaste, Tarvi Kull ja Kaspar Kalluste perustivat elektropoptrion Würffel.


title: Marvi Vallaste

text: Kesällä 2014 Marvi jätti Würffelin ja saman vuoden lokakuussa hän synnytti esikoisensa.


title: Marvi Vallaste

text: Marvi on esiintynyt useiden yhtyeiden kokoonpanoissa. Hän on tehnyt yhteistyötä useiden jazzmuusikoiden kanssa ja toiminut taustalaulajana Viron tunnetuimmissa yhtyeissä, kuten Tanel Padar & The Sun ja Traffic. Marvi kuuluu Ott Leplandin bändin jäsenistöön taustalaulajana.


title: Shanon

text: Shanon on virolainen melodista poprockia soittava yhtye, joka perustettiin Tallinnassa vuoden 2007 syyskuussa.


title: Yhtenäispatentti

text: Yhtenäispatentti (aiemmin "yhteisöpatentti") on uudenlainen eurooppapatentin muoto, joka tulee käyttöön aikaisintaan loppuvuonna 2017. Silloin, kun eurooppapatenttihakemus on hyväksytty, hakija voi valita, saattaako sen voimaan vanhaan malliin maakohtaisena eurooppapatenttina vai valitseeko yhtenäispatentin, joka kattaa useimmat eurooppapatentin EU-maat sekä mahdollisesti lisäksi maakohtaisen suojan valitsemissaan muissa eurooppapatenttimaissa.


title: Yhtenäispatentti

text: Yhtenäispatentin vuosimaksut tulevat paljon halvemmiksi kuin yhtä laajasti voimaan saatetun Eurooppapatentin. Ehkä vieläkin suurempia säästöjä voi tulla käännös- ja asiamieskuluissakin.


title: Yhtenäispatentti

text: Oikeudessa patentin voi yhdellä päätöksellä mitätöidä koko yhtenäispatenttialueella siinä missä maakohtaiset eurooppapatentit käsitellään oikeudessa kunkin maan osalta erikseen. Yksi tuomioistuimista tulee Suomeen. Myös patentin loukkaminen käsitellään keskitetysti.


title: Yhtenäispatentti

text: Vuoden 2017 alkaessa vasta 11 maata oli ratifioinut sopimuksen yhtenäispatentista: Alankomaat, Belgia, Bulgaria, Itävalta, Luxemburg, Malta, Portugali, Ruotsi, Suomi, Ranska ja Tanska. Marraskuussa 2016 Britannian hallitus ilmoitti ratifioivansa sopimuksen Brexitistä huolimatta. Hollannin hallituksen mukaan Saksakin tulee ratifioimaan sopimuksen pian, jolloin sopimus astuisi voimaan, koska sen ehtona on 13 ratifioijaa, joiden joukossa Saksan, Ranskan ja Britannian on oltava.


title: Yhtenäispatentti

text: Kaikki EU-maat paitsi Espanja ja Kroatia suunnittelevat osallistuvansa yhtenäispatenttiin, mutta alkuvaiheessa yhtenäispatentti kattaisi siis ehkä vain 13 maata. Eurooppapatentti kattaa EU-maiden lisäksi eräitä muita Euroopan maita.


title: Ingólfr Arnarson

text: Ingólfr Arnarson (myös "Ingólfur Arnarsson", joidenkin lähteiden mukaan "Ingolf Bjǫrnolfsson") oli norjalaissyntyinen mies, jota pidetään Islannin ensimmäisenä vakituisena asukkaana. Keskiaikana laaditun Ari Þorgilssonin kronikan mukaan hän asettui perheineen asumaan "Savujen lahdeksi" eli Reykjavikiksi nimeämälleen paikalle vuonna 874. Kertomusten mukaan Islantiin oli aikaisemminkin tullut merenkulkijoita ja irlantilaisia munkkeja, mutta nämä eivät asettuneet sinne pysyvästi asumaan – munkit lähtivät, koska eivät halunneet asua samassa paikassa “norjalaisten pakanoiden” kanssa.


title: Ingólfr Arnarson

text: Ingólfrin kerrotaan paenneen Norjan Dalsfjordenista velipuolensa Hjǫrleifr Hróðmarssonin kanssa heidän sekaannuttuaan sukujen välisiin verikostoihin. Reykjavikin he olisivat valinneet asuinpaikaksi siten, että heidän mereen heittämänsä tukit ajautuivat siellä maihin, mikä oli heille jumalten antama merkki. Hjǫrleifr kuoli pian Islantiin asetuttuaan, kun hänen oma orjansa tappoi hänet.


title: Anna Elisabeth Baer

text: Anna Elisabeth Baer (1722 – 1799) oli yksi Turun rikkaimmista kauppiaista 1700-luvun jälkipuoliskolla. Baerin kauppiasmies kuoli ennen häntä ja hän johti perheyritystä lähes kolmekymmentä vuotta miehensä kuoleman jälkeen. Baerin nimissä on lähetetty kauppakollegiolle useita liiketoimintaan liittyviä anomuksia. Hän oli myös laivanvarustaja.


title: Anna Elisabeth Baer

text: Hän halusi yhdessä toisen leskirouvan kanssa äänestää valtiopäivävaaleissa Turussa vuonna 1771 ja lähetti maaherralle kirjeen asiaan liittyen.


title: ERd

text: ERd on VR:n omistamalle kaksikerroksiselle InterCity-vaunusarjalle annettu kalustotunnus. Sarjatunnuksen E tarkoittaa, että kyseessä on II-luokan vaunu, R tarkoittaa, että kyseessä on ravintolavaunu, ja d kertoo kyseessä olevan kaksikerroksisen IC-vaunun.


title: Dangun

text: Dangun Wanggeom tai Tan’gun (hangul: 단군왕검, hanja: 檀君王儉) on korealaisessa mytologiassa esiintyvä korealaisten ensimmäinen kuningas. Tarun mukaan Dangun on luoja Hwaninin pojanpoika ja Hwanungin poika, josta tuli kuningas vuonna 2333 eaa.


title: Dangun

text: Dangunista kertovat eri tarinat poikkeavat toisistaan jossain määrin. Näistä yhden mukaan Hwanung lähti taivaasta hallitakseen maata nykyiseltä Baekduvuorelta käsin. 3 000:n seuraajansa kanssa Hwanung perusti pyhän kaupungin vuoren laelle santelipuun alapuolelle. Tällöin tiikeri ja karhu toivoivat muuttuvansa ihmisiksi. Hwanung määräsi molemmat viettämään 100 päivää luolassa syöden ainoastaan marunoja ja valkosipulia. Tiikeri kyllästyi kesken ja lähti luolasta, mutta karhu jäi ja muuttui kolmen viikon kuluttua kauniiksi naiseksi. Naiseksi muuttunut karhu ei löytänyt itselleen miestä ja niinpä se rukoili santelipuun alla. Hwanung kuuli rukoukset ja otti karhun vaimokseen. Karhu tuli raskaaksi ja pari sai lapsen, joka sai nimekseen Dangun Wanggeom. Dangun perusti puolestaan Gojoseonin kuningaskunnan vuonna 2333 eaa. Dangunin sanotaan hallinneen vuoteen 1122 eaa. saakka. Yhden tarinan mukaan Kiinasta saapui tunnettu tietäjä Kija (), joka pakeni Koreaan oman maansa levottomuuksia. Dangunin sanotaan luopuneen kruunusta Kijan hyväksi muuttuen itse vuorenjumalaksi.


title: Dangun

text: Tarinan tärkeä piirre on korealaisten yhdistäminen taivaalliseen alkuperään. Taruissa Dangun yhdistetään myös maatalouteen, minkä takia hänen tarinansa on arveltu perustuneen johonkin historialliseen henkilöön jossakin Keltaisenjoen varhaisissa kaupunkivaltioissa. Varhaiset tunguusi ja korealaisheimot käyttivät toteemieläimiä, kuten tarinassa esiintyvät karhu ja tiikeri. Arkeologisia todisteita Gojoseonin perustamisesta vuonna 2333 eaa. ei ole, mutta Etelä-Mantšuriaan ilmestyi 1400-luvulla eaa. pronssikautinen kulttuuri, jonka myötä muodostui todennäköisesti pienikokoisia kaupunkivaltioita, kuten Gojoseon.


title: Dangun

text: Dangunilla on alttari Ganghwan saarella, jota joskus väitetään Dangunin itsensä rakentamaksi. Tangunin syntymäpäivä vuoden kymmenennen kuukauden kolmantena päivänä on vapaapäivä korealaisissa kouluissa.


title: Dangun

text: Lokakuussa 1993 Pohjois-Korean tiedeakatemia tiedotti löytäneensä Dangunin ja tämän vaimon haudan Kangdongista lähellä Pjongjangia. Seuraavan vuoden lokakuussa paikalle valmistui "jälleenrakennettu" Dangunin mausoleumi.


title: Jukka Tammenoksa

text: Jukka Tammenoksa (24. elokuuta 1906 Ruokolahti – 27. joulukuuta 1980 Helsinki) oli kauppaneuvos, joka teki elämäntyönsä Chymos Oy:n toimitusjohtajana.


title: Jukka Tammenoksa

text: Suoritettuaan keskikoulun oppimäärän 1922 hän lähti opiskelemaan kaupallisia aineita Britanniaan ja suoritti sen jälkeen Saksassa viinikemian kurssin. Sen ohessa hän tutustui saksalaiseen viini- ja mehuteollisuuteen. Lisäksi hän perehtyi Tanskaan ja Britanniaan tekemillään matkoilla näiden maiden olut- ja virvoitusjuomateollisuuteen.


title: Jukka Tammenoksa

text: Hänen isänsä, vuorineuvos Wäinö Tammenoksa oli perustanut vuonna 1906 nykyisen Imatran alueella sijaitsevalle Tainionkoskelle ’’Alkoholittomien Juomien Tehdas Chymos’’ -nimisen marjanjalostusyrityksen.


title: Jukka Tammenoksa

text: Wäinö Tammenoksa luovutti vuonna 1929 toimitusjohtajan tehtävät pojalleen Jukalle, joka oli vasta 23-vuotias.


title: Jukka Tammenoksa

text:
Jukka Tammenoksa luopui toimitusjohtajan tehtävistä 1952 ja siirtyi hallituksen puheenjohtajaksi. Toimitusjohtajaksi siirtyi lyhyeksi ajaksi hänen veljensä Olavi Tammenoksa, ja hänen jälkeensä yhtiöön nimitettiin suvun ulkopuolinen toimitusjohtaja.
Hän toimi aktiivisesti hedelmä- ja marjanjalostusjärjestöjen luottamustehtävissä. Lisäksi hän toimi muun muassa Kokoomuksen paikallisosastossa, Lappeenrannan Säästöpankin isännistössä, Viipurin ja Lappeenrannan kauppakamareissa, Kauppakorkeakoulun valtuuskunnassa ja Suomi–Neuvostoliitto-Seuran Lappeenrannan osastossa.


title: Jukka Tammenoksa

text: Hän sai kauppaneuvoksen arvonimen 1948.


title: Korealainen mytologia

text: Korealainen mytologia koostuu legendoista, kansantaruista ja uskomuksista, jotka tulevat eri puolilta Korean niemimaata. Niiden alkuperänä ovat erilaiset yhdistelmät korealaista shamanismia, buddhalaisuutta sekä Kiinasta perittyjä kungfutselaisia ja taolaisia kansantaruja ja myyttejä. Kertomukset voivat myös vaihdella suuresti alueittain, jopa maan sisällä. Esimerkiksi Jejun saarella elävillä korealaisilla on hyvin erilainen elämäntapa kuin mantereella, jonka takia myyteistä on kehittynyt erilaisia variaatioita.


title: Korealainen mytologia

text: Korean shamanismilla ja animismilla oli pitkään hallitseva asema korealaisten uskonnollisessa elämässä. Tähän liittyy muun muassa vuorten, eläimien ja kasvien palvontaa, johtuen uskomuksesta että kaikilla luonnonelementeillä on sielu. Korealaisessa shamanismissa onkin hyvin paljon samanlaisia piirteitä kuin Japanin šintolaisuudessa. Valtiollisena uskontona buddhalaisuus kuitenkin syrjäytti sen noin 700-luvulla, ja sen jälkeen kungfutselaisuus.


title: Korealainen mytologia

text: Keskeisiä korealaisia jumalia ovat Dangun, Hwanung, Habaek, Igong ja Jumong.


title: Mr. Smith lähtee Washingtoniin

text: Mr. Smith lähtee Washingtoniin (engl. "Mr. Smith Goes to Washington") on yhdysvaltalainen poliittinen komediadraamaelokuva vuodelta 1939. Elokuvan ohjasi ja tuotti Frank Capra Columbia Pictures -tuotantoyhtiölle. Sidney Buchman laati elokuvan käsikirjoituksen, joka perustuu Lewis R. Fosterin kirjoittamaan julkaisemattomaan tarinaan "The Gentleman from Montana". Pääroolia näytteli James Stewart. Elokuvan kaupallinen ensi-ilta oli 19. lokakuuta 1939.


title: Mr. Smith lähtee Washingtoniin

text: Osavaltion kuvernööri Hubert Hopper nimittää partiojohtaja Jefferson Smithin Yhdysvaltain senaattiin istuvan senaattorin kuoltua kesken virkakautensa. Senaattorina Smith esittää liittovaltion rahoitusta maa-alueen ostamiseksi poikaleirin rakennuspaikaksi. Jim Taylorin johtama poliittinen ryhmittymä ja sitä edustava senaattori Joseph Paine, joka on Smithin ystävä, vastustavat Smithin esitystä, koska he haluavat rakentaa padon leirin suunnitellulle rakennuspaikalle. Paine väittää valheellisesti, että Smith omistaa kyseisen maa-alueen ja tavoittelee siis esityksellään henkilökohtaista hyötyä. Smith on jo aikeissa lähteä Washingtonista, mutta sihteerinsä Clarissa Saundersin innoittamana hän aloittaakin senaatissa pitkän puheen todistaakseen syyttömyytensä.


title: Mr. Smith lähtee Washingtoniin

text: "Mr. Smith lähtee Washingtoniin" sai yksitoista Oscar-ehdokkuutta ja voitti lopulta yhden Oscar-palkinnon, joka myönnettiin Fosterille parhaasta alkuperäisestä käsikirjoituksesta. Vuonna 1989 elokuva valittiin säilyttäväksi National Film Registry -arkistossa. Vuonna 2007 Yhdysvaltain elokuvainstituutti (AFI) valitsi sen kaikkien aikojen 26. parhaaksi elokuvaksi.


title: Pseudohalogeeni

text: Pseudohalogeeni on molekyyli, joka muistuttaa kemialliselta käyttäytymiseltään hyvin läheisesti halogeeneja. Termin lanseerasivat L. Birkenbach ja K. Kellemann vuonna 1925 ja teoriansa he perustivat useita pseudohalogeeneja koskeviin tutkimuksiinsa. Pseudohalogeenien ioneja kustutaan pseudohalideiksi ja ne ovat kemialliselta käyttäytymiseltään lähellä halideja.


title: Pseudohalogeeni

text: Tyypillisiä pseudohalogenideja ovat muun muassa syanidi-, syanaatti-, isosyanaatti-, tiosyanaatti-, selenosyanaatti- (SeCN), tellurosyanaatti- (TeCN), atsidi-ionit. Hieman harvinaisempia ovat disyanamidi- (C(CN)), disyanofosfidi- (P(CN)) ja trisyanometanidi-ionit (C(CN)) sekä eräät siirtymämetallien kompleksit kuten tetrakarbonyylikoboltaatti- ([Co(CO)]) ja pentakarbonyylimanganaatti-ionit ([Mn(CO)]).


title: Pseudohalogeeni

text: Pseudohalogeenien kemialliset ominaisuudet muistuttavat halogeeneja, ja jotta molekyyli voidaan luokitella pseudohalogeeniksi, sen täytyy täyttää useat seuraavista ehdoista.


title: Lokaalisti yhtenäinen avaruus

text: Lokaalisti yhtenäinen avaruus on matematiikassa topologinen avaruus, jonka jokaisella pisteellä on pelkästään avoimista ja yhtenäisistä joukoista koostuva ympäristökanta.


title: Lokaalisti yhtenäinen avaruus

text: Topologian koko historian ajan yhtenäisyys ja kompaktius ovat olleet eniten tutkitut topologiset ominaisuudet. Itse asiassa suurelta osin juuri näiden ominaisuuksien tutkiminen aluksi euklidisen avaruuden osajoukoilla ja sen oivaltaminen, etteivät ne riipu nimenomaisesta euklidisesta metriikasta, teki aikoinaan selväksi topologisen ominaisuuden ja siten myös topologisen avaruuden käsitteet. Sen sijaan, että euklidisen avaruuden kompaktien osajoukkojen rakenne ymmärrettiin varsin pian Heinen–Borelin lauseen perusteella, formula_1:n osajoukkojen yhtenäisyys (kun "n" > 1) osoittautui paljon vaikeammaksi kysymykseksi. Esimerkiksi vaikka jokainen kompakti Hausdorffin avaruus on myös lokaalisti kompakti, yhtenäinen avaruus tai edes euklidisen avaruuden yhtenäinen osajoukko ei välttämättä ole lokaalisti yhtenäinen, kuten jäljempänä osoitetaan.


title: Lokaalisti yhtenäinen avaruus

text: Tämä johti siihen, että topologit tutkivat 1900-luvun alkupuolella ahkerasti lokaalia yhtenäisyyttä ja muita samantapaisia topologisia käsitteitä ja sitä, mitä näistä ominaisuuksista seuraa. Jäljempänä tässä artikkelissa käsitellään esimerkiksi "heikon lokaalin yhtenäisyyden" ja lokaalin yhtenäisyyden keskenäistä suhdetta.


title: Lokaalisti yhtenäinen avaruus

text: 1900-luvun loppupuolella tutkimus keskittyi entistä enemmän monistojen tutkimukseen. Ne ovat lokaalisti homeomorfisia euklidisen avaruuden kanssa, ja niiden lokaalit ominaisuudet tunnetaan hyvin, mutta niillä on monimutkaisia globaaleja oinaisuuksia. Tämä merkitsee, että vaikka monistojen pistejoukkotopologia on jokseenkin yksinkertaista, sillä käsitteen useimpien määritelmien mukaan monistot ovat metristyviä, niiden algebrallinen topologia on huomattavasti monimutkaisempaa. Tästä nykyaikaisesta näkökulmasta lokaali polkuyhtenäisyys on osoittautunut tärkeämmäksi käsitteeksi: esimerkiksi jotta avaruudella olisi universaalinen peite, sen on oltava yhtenäinen ja lokaalisti polkuyhtenäinen.


title: Lokaalisti yhtenäinen avaruus

text: Avaruus on lokaalisti yhtenäinen, jos ja vain jos sen jokaisella avoimen joukon "U" yhtenäiset komponentit relatiivitopologiassa ovat avoimia. Siitä seuraa esimerkiksi, että jatkuva kuvaus lokaalisti yhtenäisestä avvaruudesta täysin epäyhtenäiseen avaruuteen voi olla vain vakiokuvaus. Itse asiassa komponenttien avoimuus on niin luonnollista, että on erityisesti palautettava mieliin, ettei se päde kaikissa topologisissa avaruuksissa: esimerkiksi Cantorin joukko on täysin epäyhtenäinen, mutta ei diskreetti avaruus.


title: Lokaalisti yhtenäinen avaruus

text: Olkoon "X" topologinen avaruus ja "x" piste avaruudessa "X".


title: Lokaalisti yhtenäinen avaruus

text: Sanotaan, että "X" on lokaalisti yhtenäinen pisteessä "x", jos jokaista avointa joukkoa "V" kohti, johon "x" kuuluu, on olemassa yhtenäinen avoin joukko "U" siten, että formula_2. Avaruus "X" on lokaalisti yhtenäinen, jos se on lokaalisti yhtenäinen kaikissa pisteissä.


title: Lokaalisti yhtenäinen avaruus

text: On huomattava, että lokaali yhtenäisyys ei ole sama asia kuin yhtenäisyys: avaruus voi olla yhtenäinen olematta lokaalisti yhtenäinen tai myös lokaalisti yhtenäinen olematta yhtenäinen. Molemmista tapauksista annetaan jäljempänä esimerkki.


title: Lokaalisti yhtenäinen avaruus

text: Sanotaan, että "X" on heikosti lokaalisti yhtenäinen pisteessä "x" (eli yhtenäinen "im kleinen" pisteessä "x"), jos jokaista avointa joukkoa "V" kohti, johon piste "x" kuuluu, on olemassa sellainen "V":n yhtenäinen osajoukko "N", että "x" on "X":n sisäpiste. Yhtäpitävä vaihtoehtoinen määritelmä kuuluu: jokainen avoin joukko "V", joho piste "x" kuuluu, sisältää "x":n sellaisen avoimen ympäristön "Y", ett' mitä tahansa kahta "U":n pistettä kohti voidaan valita jokin "V":n yhtenäinen osajoukko, johon molemmat pisteet kuuluvat. Avaruutta "X" sanotaan heikosti lokaalisti yhtenäiseksi, jos se on heikosti lokaalisti yhtenäinen jokaisessa pisteessään.


title: Lokaalisti yhtenäinen avaruus

text: Toisin sanoen ainoa ero lokaalin yhtenäisyyden ja heikon lokaalin yhtenäisyyden välillä on, että lokaali yhtenäisyys edellyttää, että pisteellä "x" on "avoimista" joukoista koostuva ympäristökanta, kun taas heikko lokaali yhtenäisyys edellyttää vain, että pisteellä "x" on "yhtenäisistä" joukoista koostuva ympäristökanta.


title: Lokaalisti yhtenäinen avaruus

text: Selvästi jokainen avaruus, joka on lokaalisti yhtenäinen pisteessä "x", on tässä pisteessä myös heikosti lokaalisti yhtenäinen. Kääntäen ei välttämättä ole, mistä jäljempänä annetaan esimerkki. Toisaalta on yhtä selvää, että lokaalisti yhtenäinen avaruus on heikosti lokaalisti yhtenäinen, mutta ei välttämättä kääntäen: avaruus, joka on kaikissa pisteissään heikosti lokaalisti yhtenäinen, ei välttämättä ole kaikissa pisteissään lokaalisti yhtenäinen. Tämä todistetaan jäljempänä.


title: Lokaalisti yhtenäinen avaruus

text: Sanotaan, että "x" on lokaalisti polkuyhtenäinen pisteessä "x", jos jokaista avointa joukkoa "V" kohti, johon piste "x" kuuluu, on olemassa polkuyhtenäinen avoin joukko "U" siten, että formula_2. Avaruus "X" on lokaalisti polkuyhtenäinen, jos se on lokaalisti polkuyhtenäinen jokaisessa pisteessään.


title: Lokaalisti yhtenäinen avaruus

text: Koska jokainen polkuyhtenäinen avaruus on myös yhtenäinen, jokainen polkuyhtenäinen avaruus on myös lokaalisti yhtenäinen. Jäljempänä esimerkki 6 osoittaa, että lokaalisti yhtenäinen avaruus ei kuitenkaan ole välttämättä lokaalisti polkuyhtenäinen.Jäljempänä tässä artikkelissa esitetään lisää esimerkkejä.Seuraava tulos seuraa lähes suoraan määritelmistä, mutta on osoittautunut sangen hyödylliseksi:


title: Lokaalisti yhtenäinen avaruus

text: Lemma: Olkoon "X" avaruus ja formula_11 kokoelma "X":n osajoukkoja. Oletetaan, että formula_12 ei ole tyhjä joukko. Silloin jos jokainen formula_13 on yhtenäinen (tai vastaavasti polkuyhtenäinen), myös niiden unioni formula_14 on yhtenäinen (tai vastaavasti polkuyhtenäinen).


title: Lokaalisti yhtenäinen avaruus

text: Tarkastellaan kahta relaatiota topologisessa avaruudessa "X". Kun pisteet formula_15 on annettu, määritellään:


title: Lokaalisti yhtenäinen avaruus

text: Selvästi molemmat relaatiot ovat refleksiivisiä ja symmetrisiä. Lisäksi jos "x" ja "y" kuuluvat samaan yhtenäiseen (tai vastaavasti polkuyhtenäiseen) osajoukkoon "A" sekä "y" ja "z" samaan yhtenäiseen (tai vastaavasti polkuyhtenäiseen) osajoukkoon "B", edellä olevasta lemmasta seuraa, että formula_18 on yhtenäinen (tai vastaavasti polkuyhtenäinen) osajoukko, johon pisteet "x", "y" ja "z" kuuluvat. Tästä seuraa, että kumpikin edellä mainituista relaatioista on ekvivalenssirelaatio, joka määrittelee "X":n jaon ekvivalenssiluokkiin. Seuraavassa käsitellään kumpaakin tapaa jakaa "X" luokkiin.


title: Lokaalisti yhtenäinen avaruus

text: Kun "x" on jokin "X":n piste, joukkoa formula_19 , johon kuuluvat ne pisteet "y", joille pätee formula_20, sanotaan "x":n yhtenäiseksi komponentiksi. Edellä esitetystä lemmasta seuraa, että formula_19 on ainoa maksimaalinen "X":n yhtenäinen osajoukko, johon "x" kuuluu. Koska formula_19:n sulkeuma on myös yhtenäinen osajoukko, johon "x" kuuluu, tästä seuraa, että joukko formula_19 on suljettu.


title: Lokaalisti yhtenäinen avaruus

text: Jos "X":llä on vain äärellinen määrä yhtenäisiä komponentteja, jokainen komponentti on suljettujen joukkojen äärellisen yhdisteen komplementti ja näin ollen avoin. Yleisemmässä tapauksessa yhtenäisten komponenttien ei tarvitse välttämättä olla avoimia, sillä on olemassa myös täysin epäyhtenäisiä avaruuksia (joissa formula_24 kaikilla pisteillä "x"), esimerkiksi Cantorin joukko. Lokaalisti yhtenäisen avaruuden yhtenäiset komponentit kuitenkin ovat aina sekä avoimia että suljettuja. Kääntäen jos "X":n jokaisen avoimen osajoukon "U" yhtenäiset komponentit ovat avoimia, niin "X":llä on yhtenäisistä joukoista muodostuva kanta, ja näin ollen "X" on lokaalisti yntenäinen.


title: Lokaalisti yhtenäinen avaruus

text: Samaan tapaan niiden avaruuden "X" pisteiden "y" joukkoa formula_25, joille pätee formula_26, missä "x" on annettu avaruuden "X" piste, sanotaan "x":n "polkukomponentiksi". Kuten edellä, formula_25 on samalla kaikkien "X":n kaikkien sellaisten polkuyhtenäisten osajoukkojen yhdiste, joihin piste "x" kuuluu, joten edellä olevan lemman mukaan se itse on polkuyhtenäinen. Koska polkuyhtenäiset joukot ovat yhtenäiset, todetaan, että formula_28 kaikilla pisteillä formula_29


title: Lokaalisti yhtenäinen avaruus

text: Polkuyhtenäisen joukon sulkeuma ei kuitenkaan välttämättä ole polkuyhtenäinen. Esimerkiksi topologin sinikäyrä on on sen avoimen osajoukon "U" sulkeuma, johon kuuluvat kaikki pisteet "(x,y)", missä "x > 0", ja kun "U" on homeomorfinen reaaliakselin avoimen välin kanssa, se on polkuyhtenäinen. Lisäksi topologin sinikäyrän "C" polkukomponentit ovat "U", joka on avoin mutta ei suljettu, ja formula_30, joka on suljettu mutta ei avoin.


title: Lokaalisti yhtenäinen avaruus

text:
Avaruus on lokaalisti polkuyhtenäinen, jos ja vain jos sen kaikkien avoinen joukkojen "U" polkukomponentit ovat avoimia. Siksi lokaalisti polkuyhtenäisen avaruuden polkukomponentit muodostavat "X":n jaotuksen erillisiin avoimiin joukkoihin. Tästä seuraa, että lokaalisti polkuyhtenäisen avaruuden avoin yhtenäinen osajoukko on aina polkuyhtenäinen. Lisäksi jos avaruus on lokaalisti polkuyhtenäinen, se on myös lokaalisti yhtenäinen, niin että kaikilla "X":n pisteillä "x" on formula_19 yhtenäinen ja lokaalisti polkuyhtenäinen ja täten myös polkuyhtenäinen, toisin sanoen formula_32. Lokaalisti polkuyhtenäisen avaruuden tapauksessa sen komponentit ja polkukomponentit ovat siis samoja.Olkoon "X" topologinen avaruus. Määritellään "X":ssä kolmas relaatio:
formula_42, jos ja vain jos ei olemassa "X":n separaatioa sellaisiksi avoimiksi joukoiksi "A" ja "B", että formula_43 ja formula_44. Tämä on "X":n ekvivalenssirelaatio, ja ekvivalenssiluokkaa formula_45, johon "x" kuuluu, sanotaan "x":n "kvasikomponentiksi".


title: Lokaalisti yhtenäinen avaruus

text: formula_45 on samalla kaikkien niiden "X":n osajoukkojen leikkaus, jotka ovat sekä avoimia että suljettuja. Näin ollen formula_45 on suljettu, mutta ei välttämättä avoin.


title: Lokaalisti yhtenäinen avaruus

text: Selvästikin formula_48 kaikilla formula_29 Yleensäkin pisteen "x" polkukomponenteille, komponenteille ja kvasikomponenteille pätee.


title: Lokaalisti yhtenäinen avaruus

text: Jos "X" on lokaalisti yhtenäinen, formula_19 on kuten edelläkin sekä avoin että suljettu ja sisältää pisteen "x", joten formula_52 ja näin ollen formula_53. Koska lokaalista polkuyhtenäisyydestä seuraa lokaali yhtenäinen, tästä seuraa, että kaikille lokaalisti polkuyhtenäisen avaruuden pisteille "x" pätee:Lause


title: Lokaalisti yhtenäinen avaruus

text: Jos "X" on heikosti lokaalisti yhtenäinen avaruus, se on lokaalisti yhtenäinen.


title: Lokaalisti yhtenäinen avaruus

text: Todistus


title: Lokaalisti yhtenäinen avaruus

text: Riittää osoittaa, että avoimien joukkojen komponentit ovat avoimia. Olkoon "U" avoin "X":ssä ja "C" yksi "U":n komponenteista. Olkoon "x" komponenttiin "C" kuuluva piste. Silloin "x" kuuluu myös joukkoon "U", ja niinpä on olemassa "X":n yhtenäinen aliavaruus "A", johon "U" sisältyy ja johon sisältyy myös jokin "x":n ympäristö "V". Koska "A" on yhtenäinen ja siihen kuuluu piste "x", "a":n on oltava "C":n osajoukko, sillä "C" on se komponentti, johon "a" kuuluu. Niinpä myös "x":n ympäristö "V" on "C":n osajoukko. Koska "x" oli mielivaltainen, olemme osoittaneet, että jokaisella "C":n pisteellä "x" on ympäristö "V", joka sisältyy komponenttiin "C". Tämä osoittaa, että "C" on avoin joukko "U":ssa. Niinpä "x" on lokaalisti yhtenäinen.


title: Lokaalisti yhtenäinen avaruus

text: Esimerkkinä avaruudesta, joka on heikosti lokaalisti yhtenäinen tietyissä pisteissä, joissa se ei ole lokaalisti yhtenäinen, voidaan mainita eräs laskeva luuta-avaruuksien ääretön yhdiste.


title: Vähäjärvi (Tampere, Härmälä)

text: Vähäjärvi on Pirkanmaalla Tampereen Härmälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Vähäjärvi on osa Härmälänojan valuma-aluetta.


title: Vähäjärvi (Tampere, Härmälä)

text: Järvi on 250 metriä pitkä, 100 metriä leveä ja sen pinta-ala on 1,4 hehtaaria. Järvi sijaitsee Tampereen Härmälän kaupunginosassa Pirkkahallin koillispuolella, mutta järven lähiympäristö on metsää ja suota. Suolla oleva oja on johdettu Härmälänojaan, mutta samaa ojaa myöten tasaantuu myös järven vedenpinta. Järven rantaviivan pituus on 500 metriä. Rannat ovat soistumassa ja järvi on kasvamassa umpeen. Rantaa myöten kulkee polku, joka on yhdistetty kevyenliikenteen verkostoon.


title: Vähäjärvi (Tampere, Härmälä)

text: Vuoden 1939 Tampereen kaupungin asemakartassa Vähäjärvi, joka sijaitsi lentoaseman pohjoispuolella, laski lyhyttä ojaa myöten etelästä tulevaan ”Saranojaan”, joka muuttui tämän jälkeen ”Vähäojan” nimiseksi.


title: Vähäjärvi (Tampere, Härmälä)

text: Vuoden 1953 peruskartassa Vähäjärvi sijaitsi sen eteläpuolella olevan Härmälän lentokentän ja pohjoisessa olevan Härmälän kaupunginosan välissä. Samalla suolla sijaitsi myös ampumarata. Vuoden 1980 kartasta huomaa, että laskuoja on kasvanut umpeen ja järven rantaviiva on muuttunut samalla, kuin lentokentän rakennuksille on varattu tilaa kaatamalla suon reunaan täytemaata. Lentokenttä kävi suurille koneille liian lyhyeksi eikä sitä voitu enää pidentää. Siksi uusi rakennettiin Pirkkalaan ja Härmälän kentän alue otettiin asumis- ja teollisuuskäyttöön. Vuoden 1991 kartassa kiitotie on otettu muuhun käyttöön, asuinalueita on laajennettu ja Pirkkahalli on rakennettu järven eteläpuolelle.


title: Patjakasvi

text: Patjakasvi on kasvi, jonka tiheähaaraiset versot muodostavat tiiviin patjamaisen tai puolipallomaisen mättään. Patjakasvi voi olla monivuotinen ruoho tai puuvartinen varpu. Kasvutapa on edullinen erityisesti tuulisissa, kylmissä ja kuivissa olosuhteissa, kuten napa-alueilla, korkealla vuoristoissa ja aavikoilla. Tiivis muoto suojaa kasvin versoja tuulelta ja kylmyydeltä. Kun aurinko lämmittää kasvia, patjan sisäinen lämpötila saattaa nousta jopa kymmenen astetta ympäristön lämpötilaa korkeammaksi.


title: Luettelo kaukalopikaluistelun olympiamitalisteista

text: Kaukalopikaluistelu on ollut talviolympialaisten kisaohjelmassa vuoden 1992 talviolympialaisista lähtien. Lajin menestynein maa olympialaisissa on Etelä-Korea. Menestynein urheilija on Viktor An, joka on edustanut sekä Etelä-Koreaa että Venäjää.


title: Sara Sorribes Tormo

text: Sara Sorribes Tormo (s. 8. lokakuuta 1996 Castellón) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 77 tammikuussa 2019 ja nelinpelissä sijalla 62 heinäkuussa 2018. Hän on voittanut urallaan seitsemän ITF-turnausta kaksinpelissä. Nelinpelissä hän on voittanut yhden WTA-turnauksen.


title: Sara Sorribes Tormo

text: Fed Cupissa Sorribes Tormo edusti Espanjaa ensimmäisen kerran vuonna 2015. Grand Slam -debyyttinsä hän teki Ranskan avoimissa 2016, missä hän hävisi ensimmäisellä kierroksella Anastasija Pavljutšenkovalle. Toiselle kierrokselle Grand Slam -turnauksessa hän ylsi ensimmäisen kerran Wimbledonissa 2018 voitettuaan ensimmäisellä kierroksella Kaia Kanepin. Vuonna 2018 Sorribes Tormo voitti nelinpelissä Monterreyn WTA-turnauksen.


title: Tonga kesäolympialaisissa 2012

text: Tonga osallistui Lontoon kesäolympialaisiin vuonna 2012 joukkueella, johon kuului kolme urheilijaa, jotka osallistuivat uintiin ja yleisurheiluun. Maan lipunkantajana avajaisissa toimi uimari Amini Fonua ja päättäjäisissä puolestaan yleisurheilija Joseph Andy Lui. Maa ei onnistunut voittamaan olympiamitalia ensimmäistä kertaa vuoden 1996 Atlantan kesäolympialaisten jälkeen.


title: Wang Yafan

text: Wang Yafan (s. 30. huhtikuuta 1994 Nanjing) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 60 tammikuussa 2019 ja nelinpelissä sijalla 49 helmikuussa 2016. Hän on voittanut urallaan kolme WTA-turnausta nelinpelissä.


title: Wang Yafan

text: Syyskuussa 2014 pelatussa Kantonin turnauksessa ensimmäisessä WTA-turnauksen pääsarjaottelussaan maailmanlistan sijalla 251 ollut Wang yllätti turnauksessa ykköseksi sijoitetun Samantha Stosurin. Ensimmäisen WTA-turnausvoittonsa Wang saavutti nelinpelissä Kuala Lumpurissa maaliskuussa 2015. Grand Slam -turnauksen pääsarjassa Wang pelasi ensimmäisen kerran Australian avoimissa 2016, jossa hävisi avauskierroksella Maria Sakkarille. Toisen WTA-turnausvoiton nelinpelissä Wang saavutti WTA Elite Trophy -turnauksessa Zhuhaissa marraskuussa 2015.


title: Ski Classics 2016–2017

text: Ski Classics 2016–2017 oli maastohiihdon maratonkilpailujen sarjan Ski Classicsin seitsemäs kilpailukausi. Kausi alkoi 27. marraskuuta 2016 Sveitsin Pontresinassa ja päättyi 8. huhtikuuta 2017 Suomen Levillä. Kilpailukausi käsitti 13 kilpailua kahdeksassa eri maassa.


title: Ski Classics 2016–2017

text: Kokonaiscup


title: Ski Classics 2016–2017

text: Sprintticup


title: Ski Classics 2016–2017

text: Nuorten cup


title: Rebecca Šramková

text: Rebecca Šramková (s. 19. lokakuuta 1996 Bratislava) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 119 marraskuussa 2016. Hän on voittanut urallaan viisi ITF-turnausta kaksinpelissä.


title: Game Grumps

text: Game Grumps on vuonna 2012 perustettu YouTube-kanava. Alussa kanava koostui vain Arin Hansonista ja Jon Jafarista, mutta Jafarin lopettaessa hänen tilalleen tuli Dan Avidan "Ninja Sex Party" -yhtyeestä. Nykyään kanavalle on tullut muita sarjoja, kuten Steam Train ja Grumpcade ja muita jäseniä. Kanavalla oli joulukuussa 2017 4,2 miljoonaa tilaajaa.


title: Barclay de Tollyn talo

text: Barclay de Tollyn talo eli "Tarton vino talo" on Tartossa osoitteessa Raekoja plats 18, Kompanii ja Magistri tänavan välissä sijaitseva klassistinen rakennus, jossa on vuodesta 1988 ollut Tarton taidemuseo. Talo on rakennettu 1793 asuintaloksi.


title: Barclay de Tollyn talo

text: Talossa on Mihhail Barclay de Tollyn muistolaatta, jossa sanotaan virheellisesti, että talossa olisi asunut venäläinen sotapäällikkö ja sotaministeri, Napoleonin sodassa kuuluisuutta saanut Michael Andreas Barclay de Tolly. Talon osti kuitenkin tosiasiassa hänen leskensä Helene Auguste Eleonore von Smitten miehensä kuoleman jälkeen vuonna 1819.


title: Barclay de Tollyn talo

text: Talossa oli vuodesta 1879 aina 1900-luvun lopulle apteekki. 1900-luvun alussa apteekkarina oli kirjailija Oskar Luts.


title: Barclay de Tollyn talo

text: Raatihuoneentorin puoleisesta julkisivusta poistettiin vuonna 1897 konsolien tukema parveke. Se palautettiin 1985. Talon joenpuoleinen perustus lepää Tarton kaupunginmuurin päällä, toinen puoli on paalujen varassa. Maaperän painumisen vuoksi vinoon mennyttä taloa on alettu sanoa Tarton Pisan torniksi, joskin sen kallistus on suurempi kuin Pisan tornilla.


title: Ihmisoikeudet Mongoliassa

text: Ihmisoikeudet Mongoliassa ovat kansainvälisten sopimusten määrittelemät jokaiselle ihmiskunnan jäsenelle yhtäläisesti kuuluvat oikeudet. Mongolia on sitoutunut turvaamaan nämä oikeudet ratifioimalla lukuisia sopimuksia.


title: Ihmisoikeudet Mongoliassa

text: Ihmisoikeuslainsäädännöstä tuli nopeasti laajeneva alue Mongolian oikeusjärjestelmässä. Pelkästään vuonna 1992 Mongolia ratifioi yli 30 kansainvälistä ihmisoikeussopimusta.


title: Ihmisoikeudet Mongoliassa

text: Syyskuussa 2009 Mongolia hyväksyi yksipuolisesti niin sanotun millennium-tavoitteen, jonka tarkoitus on vahvistaa ihmisoikeuksia ja edistää demokraattista hallintoa.


title: Ihmisoikeudet Mongoliassa

text: Vuonna 2012 Mongolian presidentti Tsahiagiin Elbegdorj johti maansa kohti demokraattisia uudistuksia lausuen: "Intohimo vapauteen ja ihmisoikeuksiin on kouriintuntuvana hänessä itsessään." Tsahkia myös pitää ihmisoikeuksia kaikille ihmisille kuuluvana riippumatta siitä, ovatko he rikkaita vai köyhiä.


title: Ihmisoikeudet Mongoliassa

text: Mongoliassa on ryhdytty kiinnittämään entistä enemmän huomiota ihmisoikeuksiin kaivosteollisuuden buumin vuoksi. Ihmisoikeuksiin ryhdyttiin kiinnittämään huomiota kun havaittiin että kaivostoiminta haittaa maassa perinteistä karjanhoitoa ja ympäristöä. Tämä on johtanut karjatalouden tilanteen heikkenemiseen ja sitä kautta ammatin harjoittaminen on vaikeutunut.


title: Ihmisoikeudet Mongoliassa

text: Mongolian suurlähettiläs H.E.Sukhbold Sukhee kertoi Yhdistyneiden kansakuntien täysistunnossa ihmisoikeuksien edistymisestä suotuisasti.


title: Ihmisoikeudet Mongoliassa

text: Mongolia ratifioi Yhdistyneiden kansakuntien kidutuksen vastaisen sopimuksen 24. tammikuuta 2002.


title: Ihmisoikeudet Mongoliassa

text: Mongolia allekirjoitti 24. syyskuuta 2013 kansalais- ja poliittisia oikeuksia koskevan yleissopimuksen. Ratifiointi tapahtui 12. helmikuuta 2015.


title: Ihmisoikeudet Mongoliassa

text: Mongolia allekirjoitti lapsen oikeuksia koskevan sopimuksen 26. tammikuuta 1990 ja ratifioi sen 5. heinäkuuta 1990.


title: Ihmisoikeudet Mongoliassa

text: Mongolia ei ole allekirjoittanut vammaisten henkilöiden oikeuksia koskevaa yleissopimusta mutta on ratifioinut sen 13. toukokuuta 2009.


title: Ihmisoikeudet Mongoliassa

text: Valinnainen pöytäkirja kansalais- ja poliittisia oikeuksia koskevasta yleissopimuksesta. Mongolia allekirjoitti sopimuksen 16. huhtikuuta 1991.


title: Ihmisoikeudet Mongoliassa

text: Naisten syrjinnän poistamiseen tähtäävä yleissopimus ('Optional Protocol to the Convention 'on the Elimination of All Forms of Discrimination against Women)'. Mongolia allekirjoitti 28. maaliskuuta 2002.


title: Ihmisoikeudet Mongoliassa

text: Valinnaisessa pöytäkirjassa oleva taloudellisia, sosiaalisia ja sivistyksellisiä oikeuksia koskeva kansainvälisen yleissopimuksen Mongolia hyväksyi 1. heinäkuuta 2010.


title: Ihmisoikeudet Mongoliassa

text: Vapausoikeudet turvaavat yksilön vapautta julkisen vallan puuttumisilta. Tällaisia oikeuksia ovat muun muassa oikeus elämään, henkilökohtaiseen vapauteen ja koskemattomuuteen samoin kuin liikkumisvapaus, yksityiselämän suoja ja yhdistysvapaus sekä omaisuuden suoja.


title: Ihmisoikeudet Mongoliassa

text: Mongolit saavat liikkua vapaasti maan sisällä, matkustaa ulkomaille, muuttaa ulkomaille ja muuttaa takaisin ulkomailta. Mongoliassa asuvien ulkomaalaisten on saatava maastapoistumisviisumi jotta he voivat poistua maasta.


title: Ihmisoikeudet Mongoliassa

text: Vuonna 2015 päätettiin poistaa kuolemanrangaistus syyskuusta 2016 alkaen.


title: Ihmisoikeudet Mongoliassa

text: Jo 14. tammikuuta 2010 Mongolian presidentti ilmoitti että jatkossa hän ei käytä oikeuttaan tuomita ihmisiä kuolemaan. Hän kertoi että suurin osa maailman maista on kieltänyt kuolemanrangaistuksen ja Mongolian tulisi seurata esimerkkiä. Lisäksi Presidentti ehdotti että kuolemanrangaistus lievennetään 30 vuoden vankeusrangaistukseksi. Päätös johti erimielisyyksiin. Tavanomaisesti presidentille taputetaan puheen jälkeen mutta tällä kertaa MRFP kieltäytyi taputtamasta. Mongolian ihmisoikeuksista vastaava ministeri ilmoitti muutoksesta viidennessä oikeusministerin tapaamisessa 18. toukokuuta 2010. Tästä poliittisesta tempusta Mongolian presidentti sai vuonna 2011 "ABOLITIONIST OF THE YEAR 2011"palkinnon.


title: Ihmisoikeudet Mongoliassa

text: Vakavimmat ihmisoikeusongelmat Mongoliassa liittyvät poliisien kanssa toimimiseen ja turvallisuussektoriin. Myös vankien kaltoinkohtelua esiintyy poliisien toimesta, lainkäyttö on epämääräistä, vankiloiden kunto on heikko ja vankilat ovat liian täysinäisiä, pidätyksiä tehdään mielivaltaisesti, ihmisiä pidetään pitkiä aikoja tutkintavankeudessa ja tuomarit ovat korruptoituneita. Ihmisiä myös kidutetaan rikoksen tunnustamikseksi. Mongoliassa paikallinen poliisi tutkii mahdolliset kidutussyytökset. Tästä johtuen NHCR ja kansalaisjärjestöt ovat huolissaan eturistiriidoista.


title: Ihmisoikeudet Mongoliassa

text: Genevessä 3. syyskuuta 2016 esitellyssä raportissa todetaan että Mongolia on muuttanut rikoslakia jonka mukaan kiduttaminen on jatkossa rikos. Uusittu rikoslaki myös määrää kiduttajan rikoskumppanin täysimääräisesti vastuulliseksi kiduttamisesta. Myös poliisua kielkettiin tutkimasta sisäisesti kidutusepäilyjä. Jatkossa kidutusepäilyjen tutkimisesta vastaa syyttäjä.


title: Ihmisoikeudet Mongoliassa

text: Poliittisiin oikeuksiin ja vapauksiin kuuluvat muun muassa äänioikeus, sananvapaus, kokoontumisvapaus sekä yhdistysvapaus.


title: Ihmisoikeudet Mongoliassa

text:
Yhdysvaltalaisen Freedom Housen arvion mukaan vaalit Mongoliassa ovat suhteellisen vapaat ja oikeudenmukaiset. ETYJ lähetti tarkkailijoita vuoden 2013 vaaleihin ja totesi niiden olleet suhteellisen vapaat ja oikeudenmukaiset, vaikka vaalivirkailijoiden kohdala oli hallinnollisia haasteita ja uutisointi oli poliittisesti värittynyttä.
Akateemista vapautta ja kulttuurista vapautta kunnioitetaan samoin kuin kokoontumis- ja yhdistymisvapautta.


title: Ihmisoikeudet Mongoliassa

text: Vaikka Mongoliassa on sananvapaus ja lehdistönvapaus, ihmisten halventaminen on rikos ja hallitus yrittää aktiivisesti painostaa ja vaientaa tiedotusvälineitä eri tavoin. Sensurointi on maassa laitonta mutta monet toimittajat harjoittavat itsesensuuria pelätessään mahdollisia vastatoimia työnantajansa tai hallituksen taholta. Vaikka Mongolian laissa taataan oikeus yksityisyyteen, hallitus tunkeutuu opposition edustajien ja toimittajien yksityisille alueille salakuuntelemalla puhelimia ja tunkeutumalla ihmisten sähköpostitileille.


title: Ihmisoikeudet Mongoliassa

text: Vuonna 2009 suurin osa Ulaanbaatarilaisista televisioasemista allekirjoitti keskusvalvontaviranomaisen kanssa sopimuksen jossa sallivat valtion valvoa toimintaansa saaden vastineeksi suojelua. Sanomalehdille langetetaan sakkoja hallituksen halventamisesta. Kunnianloukkaussyytteet ja verotarkastukset ovat yleisiä tiedotusvälineissä. Kunnianloukkaussyytteissä todistustaakka on vastaajalla. Monet toimittajat ovat korruptoituneita ja keksivät uutisia jos heille maksetaan tarpeeksi. Mongolian hallitus rajoittaa vähäisissä määrin ihmisten internetyhteyksiä ja tiettyjen ihmisten sähköposteja.


title: Ihmisoikeudet Mongoliassa

text: Mongoliasta puuttuu riippumatonta tiedotusvälineistöä. Mongolian lain mukaan maassa on sanan ja lehdistönvapaus mutta hallituksen edustajat häiriköivät ja peloittelevat lehdistön edustajia. Mongolian laki kieltää sensuroinnin.


title: Ihmisoikeudet Mongoliassa

text: Vuoden 2016 lehdistön vapautta kuvaavan indeksin mukaan Mongolia sijoittui 60. sijalle maailman 180 valtion joukossa. Indeksiä julkaisee Toimittajat ilman rajoja -järjestö. Järjestön mukaan valtion omistaman median muuttuminen hallituksen äänitorvista kansan palvelijoiksi on parantanut tilannetta viime vuosina, samoin kuin ensimmäisen Julkisen sanan perustaminen 2015. Lainsäädäntö rohkaisee itsesensuuriin mikä heikentää tilannetta. Tiedotusvälineitä vastaan on nostettu entistä enemmän oikeusjuttuja, ja monia verkkosivustoja on suljettu. Valtionhallinnon läpinäkymättömyys ja herkkyys kritiikille vaikeuttaa lehdistön työtä hallintoa valvovana vahtikoirana.


title: Ihmisoikeudet Mongoliassa

text: Tasa-arvo-oikeuksiin kuuluvat muun muassa rodullinen, sukupuolellinen ja uskonnollinen yhdenvertaisuus.


title: Ihmisoikeudet Mongoliassa

text: Viranomaiset eivät puutu ihmisten oikeuksiin tehdä omia päätöksiä synnyttämisessä ja lasten kasvattamisessa. Useummat naiset pääsevät äitiyspolille mutta ongelmia on laajemmalti odotusaikana hoitajien luottamujsellisuuteen, ja ammattitaidon puutteeseen joillakin terveydenhoitoalan työntekijöillä.


title: Ihmisoikeudet Mongoliassa

text: Mongoliassa pääosa naisista hoitaa perheensä toimeentulon. Mongolian lain mukaan miehen ja naisen tulisi saada sama palkka samasta työstä sekä samat mahdollisuudet koulutukseen. Naisilta on kielletty työpaikat joihin liittyy raskasta fyysistä työtä tai työ on erityisen vaarallista. Naiset saavat myös jäädä eläkkeelle 55 vuotiaina - viisi vuotta miehiä aiemmin.


title: Ihmisoikeudet Mongoliassa

text: Periaatteessa naisilla on miesten kanssa yhtäläiset oikeudet avioeroon ja naiset ovat oikeutettuja elatusmaksuihin mutta usein miehet säilyttävät täyden hallinnan perheyrityksissä avioeron jälkeen. Raskaana olevat naiset ja alle vuoden ikäisten lasten äidit eivät ole oikeutettuja avioeroon.


title: Ihmisoikeudet Mongoliassa

text: Mongoliassa ei ole virallista virastoa jonka tehtävänä olisi pelkästään naisten oikeuksien turvaaminen mutta Mongoliassa on kansallinen tasa-arvokeskus joka on alisteinen pääministerin toimistolle sekä useille muille komiteoille. Mongoliassa on myös aktiivisia ja suorapuheisia naisten asiaa ajavia järjestöjä.


title: Ihmisoikeudet Mongoliassa

text:
Mongoliassa on kommunismihallinnon jäljiltä laajalti lapsiin kohdistuvaa väkivaltaa ja seksuaalista hyväksikäyttöä erityisesti köyhissä perheissä. Useinkaan viranomaiset eivät ota näitä rikoksia vakavasti. Lapsiprostituutio on myös yleistä ja joskus poliisit toimivat yhteistyössä parittajien ja bordellinomistajien kanssa. Sen sijaan että viranomaiset auttaisivat lapsiprostituoituja osa heistä rankaisee lapsia prostituutiosta. Mongoliassa on paljon orpoja ja lapsia hylätään paljon. Mikään laki ja peloite ei kykene estämään tämänkaltaista rikollisuutta. Sadat lapset elävät Mongoliassa kaduilla. Lapset eivät aina pääse kouluun ilman asianmukaista henkilöllisyystodistusta ja henkilöllisyystodistuksen puuttuminen estää myös sairaalahoitoon pääsemisen. Mongoliassa on aloitettu uusi, yksityinen ohjelma Save The Children UK:n toimesta vuodesta 1994 lähtien joka tarjoaa lapsille mahdollisuuden päästä kouluun ja leikkimään muiden lasten kanssa.
Mongolia ei ole allekirjoittanut vuoden 1980 Haagin sopimusta lapsikaappauksista.


title: Ihmisoikeudet Mongoliassa

text: Mongolia on myös muuttanut useita lakeja jotka kohentavat kansalaisten terveyttä kuten luonut lain suolan jodioinnista, luonut HIV ja AIDSin ehkäisemistä koskevan lainsäädännön, luonut lain äidinmaidon vastikkeista ja lain lapsilisistä.


title: Ihmisoikeudet Mongoliassa

text: Mongoliassa on lisäksi perheväkivaltaa ja ihmiskauppaa. Maassa on kiellettyä syrjiä ketään etnisen alkuperän, kielen, rodun, iän, sukupuolen tai yhteiskunnallisen aseman perusteella. Maassa on sukupuolesta riippumaton tasa-arvo.


title: Ihmisoikeudet Mongoliassa

text: Perusoikeuksiin kuuluvat myös taloudelliset, sosiaaliset ja sivistykselliset oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.


title: Ihmisoikeudet Mongoliassa

text: Mongolialaisista yli 98 % on lukutaitoisia. Koulunkäyntiodote on 14-15 vuotta. Vuonna 2013 nuorisosta (15-24 vuotiaista) työttöminä oli 16,6 %, koko väestöstä vuonna 2015 8,3 %. Ostovoimakorjattu bruttokansantuote henkeä kohti vuonna 2015 oli 12 100 Yhdysvaltain dollaria.


title: Ihmisoikeudet Mongoliassa

text: Transparency Internationalin korruptioarvioinnissa vuonna 2015 Mongolia oli 72. sijalla 168 valtion joukossa.


title: Ihmisoikeudet Mongoliassa

text: Korruptio on suuri ongelma koko Mongolian hallituksessa ja lainsäädäntöelimissä. Mongoliassa ei ole riittävästi valvontaa virallisten laitosten taholta ja riippumattomissa tiedotusvälineissä. Kansanedustajia ei saa syyttää korruptiosta joten tämä rohkaisee kansanedustajia rikollisuuteen.


title: Ihmisoikeudet Mongoliassa

text: Parlamentti on toistuvasti yrittänyt säätää lain, jolla armahdetaan korruptiosta syytettyjä poliitikkoja ja keskeytetään korruptiojuttujen tutkinta.